गांधी के समाधि पर फूल चढ़ा के देश के फूल बनावे का काम में लगलें – टटका खबर\nअन्ना हजारे के बेमियादी भूख हड़ताल\nनयी दिल्ली, 23 मार्च. अपना के समाजसेवी कहे वाला आ सेना से भगोड़ा आ देश के अरविन्द केजरीवाल जइसन नेता देबे वाला अन्ना हजारे आजु फेरु दिल्ली के रामलीला मैदान में अपना भूख हड़ताल के लीला शुरु कइले बाड़न.\nअनशन शुरू करे से पहिले अन्ना हजारे राजघाट जाके राष्ट्रपिता महात्मा गांधी के समाधि पर फूल चढ़वले आ देश के फूल बनावे का काम में लाग गइलें. लालू आ केजरीवाल का खिलाफ कुछ कहे भा करे के ना त उनुका फुरसत बा ना मनसा. बस देश के मौदी मुक्त करे के सपना देखत ओह गिरोह के हिम्मत बढ़ावे मैं लाग गइल बाड़ें जवन नइखे चाहत कि मोदी एको दिन देश के सरकार चलावसु.\nहालांकि पिछला बेर जइसन भीड़ उनुका आन्दोलन का साथे नइखे लउकत. सवाल उठावे वाला इहो सवाल उठावत बाड़ें कि आखिर उनुका चार्टर्ड हवाई जहाज आ एह आन्दोलन के खरचा कहाँ से जुटावल जात बा. कहीं अइसन त ना कि दर्जनों पत्रकारन के अपना तनखाह पर राखेवाला कैम्ब्रिज एनेलिटिका जइसन कवनो संस्था अन्नो के खरचा त नइखे उठावत.\nTags: अन्ना हजारे, बेमियादी भूख हड़ताल\nजान बचल त लाखों पइले, लवटि के अन्ना घरे गइले\nसोमार का दिने संसद में लोकपाल विधेयक आ जाई त अनशन तूड़ दीहें अन्ना


भोजपुरी पट्टी के खबर भोजपुरी में (बुध, 8 अप्रैल 2015) – टटका खबर\n(मंगल,7अप्रैल के खबर)\nअधिकारी आ कर्मचारियन के तबादला के कतना करी एकर कोटा तय क दिहलन यूपी के मुख्यमंत्री. मंत्री आ विभागाध्यक्ष लोग दसे फीसदी तबादला कर पाई. बाकी के तबादला मुख्यमंत्री कार्यालय के अनुमति का बादे हो पाई. तबादला 30 जून से पहिले कर लेबे के होखी ना त ओकरा बाद फेरू मुख्यमंत्री कार्यालए से तबादला हो पाई. जिला में छह बरीस आ मंडल में दस बरीस से जमल लोग के तबादला करे के आदेश दिहल गइल बा.\nयूपी में गुरूजी लोगन के बहाली पर लगावल रोक के हाई कोर्ट हटा लिहले बिया आ अब 29 हजार गुरुजी लोगन के बहाली के राह खुल गइल बा.\nदेवरिया के सेन्ट्रल बैंक के एगो शाखा से2करोड़ से अधिका चोर‌ा के भागल सिपाही श्रीप्रकाश पर 50 हजार रुपिया के ईनाम घो‌षित कइला का बावजूद ओकर कवनो सुराग नइखे मिलत. अब ओकरा के नौकरी से बर्खास्त क दिहल गइल बा. सोमार का दिने ओकरा बेटा के पुलिस 18 लाख रुपिया नकदी का साथे गिरफ्तार क लिहले बिया.\nबिहार हाई कोर्ट के खंडपीठ विधानसभा अध्यक्ष के फैसला सही ठहरावत जदयू के बागी विधायकन के विधायकी खतम करे के फैसला पर मोहर लगा दिहलसि. पहिले एह फैसला के गलत ठहरा के विधायकी बरकरार राखे के आदेश भइल रहे जवना का खिलाफ खंडपीठ में चुनौती दिहल गइल रहे. अब विधायक लोग सुप्रीम कोर्ट में एह नयका फैसला के चुनौती देबे के तय कइले बा.\nरिजर्व बेँक गवर्नर के फटकरला का बाद बैंक आपन कर्जा सस्ता कइल शुरु क दिहलें. राजन कहले रहलन कि जब ब्याज बढ़ावे के होला तब त नीतिगत दर के हवाला दे के दर बढ़ा दिहल जाला बाकिर अब जब दू दू बेर नीतिगत दर घटावल गइल त ब्याज दर घटावे में आनाकानी होखत बा.\nबलिया के सहतवार थाना के बेलउर में गैर कानूनी शराब बेचे वाला एगो विकलांग नवही के छूरा घोंप घोंप के सोमार का देर र‌ात मुआ दिहल गइल बा. हत्या करे वालन के कवनो पता नइखे बाकिर लागत बा पियक्कड़न से झगड़ा भइला का बाद ई वारदात कइले होखीहें सँ.\nबुध आठ अप्रैल का दिने बलिया में शहीद मंगल पाण्डेय के बलिदान दिवस पर अनेके कार्यक्रम होखे वाला बा जवना में उनुका के सरधांजलि दिहल जाई.\nकाशी हिन्दू विश्वविद्यालय के शताब्दी समारोह के शुरुआत 11 अप्रैल का दिन से होखे वाला बा.\nवाराणसी के जैतपुरा इलाका में सड़क हादसा में एगो टेम्पो के पीछे से आवत एगो मैजिक टक्कर मार दिहलसि जवना से टेम्पो में बइठल बलिया जिला के मानपुर गाँव के एगो औरत का गोदी में सूतल चार महीना के बेटा नीचे फेंका गइल आ ओकर मौत हो गइल. चितबड़ागाँव से ऊ अपना लड़िका के ईलाज करावे बनारस आइल रहुवे.\nआजमगढ़ के कप्तानगंज इलाका के कल्यानपुर गाँव में एगो भसुर अपना भवहि के कुदारी से काट के मुआ दिहलसि. झगड़ा तब शुरु भइल जब खाना मंगला पर भवहि कहलसि कि चूल्हा जरावे खातिर लकड़ी नइखे आ इनका खाना चाहीं. एही पर खिसिया के भसुर कुदारी चला चला के ओकरा के काट दिहलसि. पुलिस भसुर आ ससुर के गिरफ्तार क लिहले बिया.\nमोदी सरकार बनला से परेशान बिहार के मुख्यमंत्री नीतीश कुमार के इहो मंजूर नइखे कि केन्द्र सरकार बिहार के विकास ला कवनो पैकेज देव. काल्हुए खबर आइल रहे कि केन्द्र सरकार बिहार खातिर एक लाख करोड़ रुपिया के बड़हन पैकेज तइयार कइले बिया. एह पर छनछनाइल नीतीश कुमार कहलन कि सभे जानत बा कि केन्द्र में पैकेजिंग के सरकार बा आ ई पैकेजिंग बिहार विधानसभा चुनाव के नजर में राखत भाजपा खातिर बनावल गइल बा. एहमें नया कुछ नइखे. पुरनके योजनन के मिला के एगो पैकेज बनावल जात बा.\nमशरख में जदयू नेता उपेन्द्र सिंह के ब‌ाडीगार्ड के हत्या का मामिला में सांसद रहल प्रभुनाथ सिंह के भाई दीनानाथ सिंह के अगवाह जमानत के अपील जिला जज का अदालत से खारिज हो गइल. मराइल बाडीगार्ड बलिया जिला गोन्हिया छपरा के मुन्ना सिंह रहुवे. चार बरीस पुरान एह मामिला में बनियापुर के राजद विधायक केदारनाथ सिंह, दीनानाथ सिंह आ सुधीर सिंह के नामजद आरोपी बनावल गइल रहे.\nसिवान जिला के पटेढ़ा गाँव में मंगल का दिने गाँव वाले महाराजगंज बसन्तपुर रोड के चार घंटा ले जाम क दिहले. गाँव वालन के शिकायत बा कि एह सड़क के बनावे में घटतई कइल जा रहल बा. लोग सड़क उखाड़ के देखा दिहल कि कतना घटिया सामान लगावल जात बा एह काम में.\nपूर्वी चंपारण के अरेराज का सोमेश्वर महादेव मंदिर में मंगल का दिने अढ़ाई फुट के लड़िकि के बिआह तीन फुट के लड़िका से करावल गइल. तुरकौलिया बरन टोला के लड़िकी के बिआह गया जिला के डुमरिया गाँव के लड़िका से भइल जवन सर्कस में काम करेला.\nराजद नेता लालू के वंशवादी रवैया का खिलाफ बगावत पर उतर आइल बाड़न मधेपुरा से सांसद पप्पू यादव. कहलन कि जनता परिवार के पार्टियन के विलय के बात उनका मंजूर नइखे आ अगर भइल त राजद दूफाड. क दिहल जाई.\nआरा बक्सर रेलखंड पर मंगल का दिने बिहियाँ टीसन का लगे गौरा गाँव के रहेवाला एगो सीआरपीएफ जवान के ट्रेन से गिरला का चलते दुनू गोड़ कटा गइल आ इलाज खातिर अस्पताल ले जाए का राहे में अधिका खून बहला का चलते ओकर मौत हो गइल.\nTags: News in Bhojpuri, आरा, छपरा, बलिया, भोजपुरी में खबर., सिवान


भोजपुरी में पहिला बेर गज़ल एलबम – Anjoria\nJun 4, 2013 भोजपुरी गज़ल. तस्वीर जिन्दगी के, मनोज भावुक, सरोज सुमन\nभोजपुरी गीत-गवनई के शौकीनन ला मुम्बई से एगो नीमन खबर आइल बा. भोजपुरी में पहिला बेर एगो गज़ल के सीडी टी-सीरीज ‘तस्वीर जिंदगी के’ नाम से जारी कइले बा. मनोज भावुक के लिखल गज़ल के आवाज दिहले बाड़न सरोज सुमन. सरोज सुमन के लोग एगो बढ़िया म्यूजिक डायरेक्टर का तरह जानेला. ऊ एहसे पहिले अनेके हिंदी गज़ल गा चुकल बाड़ें. टी-सीरीजे से रिलीज साईं भजन बहुते लोकप्रिय भइल बा.\nअपना एह एलबम क बारे में बतियावत ग़ज़ल गायक सरोज सुमन, जे प्रतिभा-जननी सेवा संस्थान के सांस्कृतिक सचिवो हउवन, के कहना बा कि ऊ देश के हर स्तर पर स्वस्थ बनावल चाहत बाड़ें आ एह ला स्वस्थ मनोरंजनो बहुते जरूरी ह. एही के ध्यान में राखत एह एलबम के बनावे के फैसला कइलन.\nमनोज भावुक के एह गज़लन के ऑडियो फार्म में लावे के कॉन्सेप्ट प्रतिभा-जननी सेवा संस्थान के चेयरमैन मनोज सिंह राजपूत के रहल. भोजपुरी संगीत बाजार जाने वालन के कहना बा कि एह एलबम के संगीत जतना दमदार बा ओतना त भोजपुरी फिलोमनो के ना होखे.\nएह बारे में अधिका जाने ला आशुतोष कुमार सिंह, नेशनल को-आर्डिनेटर से उनका मोबाइल न॰ 081081100151, आ 9987904006 पर संपर्क साधल जा सकेला.\n(आशुतोष कुमार सिंह)\n3 thought on “भोजपुरी में पहिला बेर गज़ल एलबम”\nअद्वैत सिंह says:\nमनोज जी के कविता एहिजा BhojpuriaTV ke Youtube Channel प भी सुनल जा सकेला\nSABSE BADHIYA PRAYAS.\nBAHUT BAHUT BADHAAEE.


MISTER KHAN's Page - JaiBhojpuri.com\nMaleGOPAL GANG BIHARIndia Like0members like this\nBlog PostsDiscussionsEventsGroupsPhotosPhoto AlbumsVideos MISTER KHAN's Likes MISTER KHAN's Friends\nView All MISTER KHAN's Page\nRajeev Mishra "राजीव भोजपुरिया" leftacomment for MISTER KHAN"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 27, 2011शशि कुमार सिंह (SHASHI) leftacomment for MISTER KHAN"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 27, 2011Ashutosh Ranjan leftacomment for MISTER KHAN"जनमदिन के बहुत बहुत बधाई आ ढेर सारी शुभकामना..."Oct 27, 2010MISTER KHAN is nowamember of JaiBhojpuri.comJan 30, 2010 Welcome Them! RSS\nMY LOVE IS BHOJPURI\nAt 2:44pm on October 27, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 9:28am on October 27, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:50am on October 27, 2010, Ashutosh Ranjan said… जनमदिन के बहुत बहुत बधाई आ ढेर सारी शुभकामना... No comments yet!


सिविल लाइंस, इलाहाबाद - विकिपीडिया\nसिविल लाइंस, इलाहाबाद\nइलाहाबाद के मोहल्ला\nइलाहबाद के आकासरेखा, इंदिरा भवन वाला इलाका\nसी॰ बी॰ थाॅर्नहिल\nसिविल लाइंस (पुराना नाँव कैनिंग टाउन जेकरा कैनिंगटन भी कहल जाय) इलाहाबाद के एगो मोहल्ला बा। ई मोहल्ला इलाहाबाद के सभसे प्रमुख पर्यटक आकर्षण त्रिवेणी संगम से करीबन7किलोमीटर पच्छिमी दिसा में बाटे।\nवर्तमान में ई इलाहाबाद के सेंट्रल बिजनेस डिस्ट्रिक्ट के रूप में डेवलप हो चुकल बा आ बड़ी-बड़ी इमारत, मॉल, शो-रूम आ अपार्टमेंट वाला इलाका बन गइल बा। चौकोर ग्रिड नियर बनावट में बनल सड़क वाला ई मोहल्ला रिहायशी कॉलोनी के रूप में बसावल गइल रहल आ इहाँ बड़े-बड़े बंगला रहलें, जबकि अब ई पूरा तरीका से कमर्शियल एरिया बनत जा रहल बा।\n1858 में, सी. बी. थाॅर्नहिल के निगरानी में बसावल गइल ई इलाका अपना समय में भारत के सभसे बड़हन टाउन प्लानिंग प्रोजेक्ट रहल, जब तक ले कि दिल्ली शहर में प्लानिंग से बसाव ना शुरू भइल।\nमोहल्ला सिविल लाइंस के 1858 में बसावल गइल, गदर के ठीक बाद, जब शहर के बिद्रोही लोग से आजाद करा लिहल गइल, एह इलाका में रहे वाला मुसलमान मेवाती समुदाय के लोगन के आठ गो गाँव तबाह क के ई इलाका खाली करावल गइल।\nओह समय में ई वाइट टाउन (गोरा लोग के शहर) के नाँव से जानल जाय आ हिंदुस्तानी लोग के एह में जाए के इजाजत ना रहल।\nरिहायशी बिल्डिंग[संपादन करीं]\nवर्तमान में, शहर चूँकि तीन ओर से नदी से घेराइल बाटे, इलाहाबाद में वर्टिकल ग्रोथ, मने की ऊँच बिल्डिंग बनावल बिकल्प के रूप में बा आ सिविल लाइंस एह मामिला में आगे बा जहाँ अइसन निर्माण हो रहल बा। इलाहाबाद के पहिली बारह मंजिल के इमारत एही सिविल लाइंस में महात्मा गाँधी मार्ग पर एडीए (अब पीडीए) के बनवावल संगम प्लेस रहल ह जे कामर्शियल आ ऑफिस खाती इस्तेमाल में आवे ला। बाकी अब ऊँच-ऊँच बिल्डिंग रिहायश खाती भी एह इलाका में भरपूर बन रहल बाड़ी सऽ।\n↑ "Death ofasmall town". पहुँचतिथी 22 April 2014.\n↑ 2.0 2.1 Mishra, Pankaj (Oct 12, 2011). Temptations of the West: How to be Modern in India, Pakistan and Beyond. London: Pan Macmillan. पप. 35–36. ISBN 9780330434683. पहुँचतिथी Jan 23, 2014.\n↑ "संगम और घाट | प्रयागराज | उत्तर प्रदेश पर्यटन". Uttarpradesh.gov.in. पहुँचतिथी 2019-01-29.\n↑ "इलाहाबाद: ऊंचाई छूती संगम नगरी - Allahabad height touch the sangam city - AajTak". Aajtak.intoday.in. 2013-02-09. पहुँचतिथी 2019-01-29.\n"https://bh.wikipedia.org/w/index.php?title=सिविल_लाइंस,_इलाहाबाद&oldid=651194" से लिहल गइल\nएह पन्ना पर आखिरी बेर संपादन 29 जनवरी 2019 के 12:33 बजे भइल रहल।


राज्यसभा उपसभापति पद ला हरि के मुकाबला हरि से – टटका खबर\nAug 8, 2018 उपसभापति, चुनाव, राज्यसभा, विपक्षी एकता\nनयी दिल्ली 08 अगस्त. आखिरकार विपक्ष राज्यसभा उपसभापति पद ला आपन उमीदवार एकमत से नाहिए चुन सकल आ आखिर में कांग्रेस के एगो पुरान नेता बी के हरिप्रसाद एह पद ला आपन परचा दाखिल करा दीहलन. अब उनुके के विपक्ष के साझा उम्मीदवार बतावल जा रहल बा.\nहरिप्रसाद के सीधा मुकाबला अब राजग के साझा उम्मीदवार हरिवंश से होखल तय हो गइल आ भोटिंग करावहीं के पड़ी.\nपहिले विपक्ष का तरफ से राष्ट्रवादी कांग्रेस पार्टी के वंदना चौहान के उम्मीदवार बनावल गइल रहुवे बाकिर उनुका नाम पर सहमति ना बन पवला का बाद कांग्रेस अपना नेता हरिप्रसाद के एह पद के उम्मीदवार बनावे के एलान कर दिहलसि.\nहरिवंशे का तरह हरिप्रसादो राज्यसभा सांसद हउवें. कांग्रेस के महासचिव हरिप्रसाद कर्नाटक से कांग्रेस का तरफ से राज्यसभा सांसद बाड़ें.\nराज्य सभा में विपक्षी संप्रग का लगे 99 गो आ राजग का लगे 92 गो भोट बा. बाकिर जे जीती ओकरा बीजद के नौ गो, अन्नाद्रमुक के 13 गो, तेलंगाना राष्ट्र समिति के छह गो, द्रमुक अउर बसपा के चार-चार गो आ बाकी छह गो अन्य सदस्यन के मुँह जोहे के पड़ी.\nपीडीपी प्रवक्ता रफी अहमद मीर के कहना बा कि पीडीपी एह चुनाव में केकरो समर्थन नइखे करे जात आ चुनाव से अतगा रहे के फैसला कइले बा.\nपीडीपी के एह फैसला पर नेशनल कांफ्रेंस के उमर अब्दुल्ला आपन नाराजगी जतवले बाड़न.\nओने आआपा गोल के नेता आ राज्यसभा सांसद संजय सिंह के कहना बा कि राहुल आके केजरीवाल से भोट मंगीहें तबे कांग्रेसी उमीदवार के भोट देबे पर सोचल जाई. माँगे ना अइहें त भोट देबे के सवाले नइखे.


अपना हर फिलिम ला कड़ा मेहनत करेली रिंकू घोष – Anjoria\nसिनेमा भोजपुरी में कुछुए काबिल अभिनेत्री बाड़ीं आ ओहिमें से एगो नाम ह रिंकू घोष के. ‘सोहागन बना दऽ सजना हमार’ फिलिम से भोजपुरिया परदा पर डेग धरते रिंकू साबित कर दिहली कि इण्डस्ट्री के एगो बहुते प्रतिभावान अभिनेत्री मिल गइल बा. ई बतवला के जरूरत नइखे कि रिंकू आजु सिनेमा भोजपुरी में सबसे व्यस्त अभिनेत्रियन में गिनाली. अबले रिंकू भोजपुरी के सगरी बड़का स्टारन संगे काम कर चुकल बाड़ी आ ‘दरोगा बाबू आई लव यू’, ‘हमार घरवाली’, ‘बिदाई’, ‘बलिदान’, ‘सात सहेलियां’ अउर ‘आखिरी रास्ता’ समेत करीब चालीस गो फिलिम कर चुकल बाड़ी रिंकू. पिछला दिनें उनुका से बातचीत करे के मौका मिलल त उनुका आवे वाली फिलिमन पर कुछ बातचीत भइल. पढ़ीं ओही बातचीत के कुछ हिस्सा :\nरिंकू जी, अपना फिलिमन के लगातार मिलत सफलता पर का कहल चाहब?\nबस, इहे कि हमरा खातिर ई दर्शकन के प्यार बा जे लगातार हमरा फिलिमन के पसंद करत बाड़े आ हमरा सफलता मिलल जात बा. एगो बात अउर कहे चाहब कि हम अपना सगरी फिलिमन ला कड़ा मेहनत करीलें आ हमेशा कोशिश करीलें कि ओही फिलिमन के चुनीं जवन दर्शकन के पसंद आवे. अधिकतर भोजपुरी फिलिमन में हीरोइन ला बहुते कम स्कोप होला बाकिर तबो हम चाहींले कि उहे फिलिम साइन करीं जवना के किरदार में दम होखे. हमार कोशिश रहेला कि भलही कम फिलिम करीं बाकिर बढ़िया फिलिम चुनीं.\nआपके फिलिम ‘कोठा’ के एह घरी बहुते चरचा बा एह बारे में कुछ बताईं.\nमनोज श्रीपति झा के निर्देशन में बनल ‘कोठा’ में हमार मुख्य भूमिका बा. हमार किरदार एगो सिधवा अनाथ लड़िकी के बा जवना के बिआह सामूहिक होत बा आ बाद में ले जा के कोठा पर बेच दिहल जात बा. हालांकि बाद में हमार मरदे हमरा के ओह कोठा पर से वापिस ले आवत बा. आ फिलिम त बढ़िया बनले बा, एकर गीत संगीतो मजगर बनल बा. एकर सगरी गाना बहुते बढ़िया बाड़ी सँ.\nआपके ‘जय मां मैहर वाली’ नाम के एगो हिन्दी फिलिम जल्दिए रिलीज होखे वाला बा. एह बारे में कुछ ?\nदेखीं, ‘जय मां मैहर वाली’ के हम अपना फिलिमन में ना गिन के अपना ला एगो अनुभव में गिनीलें. फिलिम करत घरी नया नया अनुभव मिलल. निर्माता-निर्देशक विनोद तिवारी के एह फिलिम कइला का बाद हमरा माता मैहर वाली के बारे में जाने के सौभाग्य मिलल आ इहो जान पवलीं कि अलाउद्दीन के रहलें. साँच पूछीं त ई फिलिम हम अपना खुद के संतोषे ला कइले रहीं आ एहमें काम कर के हमरा नया तरह के सुख मिलल.\nरिंकू जी, रउरा हिंदी फिलिम ‘हिम्मतवाला’ में अजय देवगन संगे एगो आइटम नम्बर कइले बानी, का आगहुँ आइटम नम्बर कइल चाहब?\nदेखीं, ‘हिम्मतवाला’ में अजय देवगन संगे गाना कइला के कारण अलग रहल. दरअसल निर्देशक साजिद खान के ऑफिस फोन आइल कि एह फिलिम ला पाँच गो अलग अलग भाषा के टॉप अभिनेत्रियन के शामिल कइल चाहत बानी. हमरा ई विचार भा गइल आ हम कर लिहनी. जहाँ ले आगे कवनो फिलिम में करे के सवाल बा त सब कुछ ओकरा स्टोरी लाइन आ गाना के सिचुएशन पर निर्भर करत बा. कवनो फूहड़ गाना त हम बिल्कुले ना कइल चाहब,\nआपके आवे वाली फिलिमन के नाम ?\n‘कोठा’ त जल्दिए रिलीज होखी, एकरे अलावे राजकुमार आर. पाण्डेय जी के ‘जीना तेरी गली में’ फिलिमो तुरते रिलीज होखे वाला बा. साथही मनोज श्रीपति झा जी के एगो अउर फिलिम करे जात बानी जवन बिल्कुल लीक से हट के होखी. एकरा बारे में जल्दिए बतावल जाई.\nPrevious Post: बड़ बड़ भूत कदम तर रोअसु मुआ माँगे पुआ (बतकुच्चन ११२)\nNext Post: विराज भट्ट पर चलल ग्लोरी क जादू, ‘कसम वर्दी के’ सेट पर भइलन बेकाबू


पोल खोलवाये में ‘इंटरेस्टेड’ लोग – Anjoria\nजनवरी 1, 2013 भोजपुरी, लस्टम पस्टम\nरामचेला जबसे आम आदमी पार्टी चाहे कहीं ‘आप’ में शामिल भइले तबसे बड़ा संकट हो गइल कि कई गो अपरिचित लोग उनका घर के चारु इयोर दिन भर मेड़रात रहत रहे. रामचेला डेरा गइले कि का बात हऽ. ऊ आपन परेशानी बाबा लस्टमानंद से कहले. बाबा जा के देखले सांचो कई गो एकदम अपरिचित लोग चारू इयोर खड़ा बा आ रामचेला के दुअरा के तरफ ताकऽता. पहिले त बाबा डेरा गइले. हिम्मत क के एकर कारण पता लगवले त दोसरे बात रहे. ऊ लोग कुछ नया व्यापारी खास क के बिल्डर रहे आ ऊ लोग चाहत रहे कि रामचेला अरविंद केजरीवाल से सिफारिश करस कि ऊ एह लोग के नांव अपना मिंटिंग में ओसहीं लेस जइसे बड़ा- बड़ा नेता के ले ले. जइसे नेता लोग के पोल खोलेले. जसहीं केजरीवाल ऊ लोग के पोल खोले लें ओसहीं ऊ लोग चर्चा में आ जाला. ऊ लोग के कुछ बिगड़ेला ना लेकिन समाज में चर्चा के कारण बन जाला. केजरीवाल एक तरह से सर्टिफिकेट हउअन. जेकर नांव उचार दिहले ऊ बड़का हैसियत के आदमी हो गइल. अब बिल्डर लोग के ई कहल ह कि जसहीं केजरीवाल नांव उचरिहें ओसहीं ऊ बड़का आदमी हो जाई आ पब्लिक ई मान ली कि उनकर पहुंच ऊपर ले बा. अब पहुंच वाला आदमी से फ्लेट किनला में कवनो हर्जा नइखे. एह से बिजनेस चमक जाई.\nसब लोग के ई मान्यता ह कि कवनो घोटालाबाज पर कवनो कार्रवाई त होला ना लेकिन नांव जरूर हो जाला. ऊ बिल्डर एगो ब्रांड के रूप उभर जाई. इहे सोच के बिल्डर लोग रामचेला के लगे आपन प्रतिनिधि भेजे के चाहत रहे आ खुद आपन घोटालन के लिस्टो देवे के तइयार रहे. लेकिन रामचेला ठहरले डेरापूत आदमी. ऊ त ओकनी के देखिये के भया गइले आ जब ई जनले कि मामला का ह त अउरी डेरा गइले कि कहीं बात ऊपर चल गइल त इजतियो चल जाई. एही से फरके रहऽतारे. हालांकि ऊ लोग ई नईखे चाहत कि केजरीवाल आजुए उनकर नांव ले लेस. बादो में लेहला से काम चली काहें कि जवना रफ्तार से केजरीवाल नांव ले तारे त कुछ दिन के बाद नांवों के कटपटी हो जाई. बहुत जल्दी नांव के लिस्ट ओरा जाई आ फेर लगिहें नांव जोहे ओही समय के खातिर हमनी के नांव राख लेस. लेकिन रामचेला हरकल रहऽतारे आ ऊ लोग से फरे- फरके रहऽतारे.


रसरी जर गइल बा अईंठन बाकी बा – टटका खबर\nरसरी जर गइल बा अईंठन बाकी बा\nबिहार राजद के विधायक सुरेन्द्र प्रसाद यादव के सुरक्षा गार्ड काल्हु अतवार के देर रात गया मेडिकल कॉलेज में जूनियर डाक्टरन पर गोली चला दिहले जवना से दू गो जूनियर डाक्टर घवाहिल हो गइले. एह घटना के विरोध में बिहार में जूनियर डाक्टर हड़ताल पर चल गइल बाड़े आ विधायक के गिरफ्तारी के माँग हो रहल बा. पुलिस दुनु सुरक्षा गार्ड के गिरफ्तार कर लिहले बिया आ दुनु के निलम्बितो कर दिहल गइल बा बाकिर डाक्टर एहसे संतुष्ट नइखन. डाक्टरन के हड़ताल से बिहार के मेडिकल कालेजन में चिकित्सा कार्य ठप्प हो गइल बा.


Rideabicycle to get rid of obesity save the environment along with making health Bhojpuri: साइकिल चलाईं, सेहत बनाईं, पर्यावरण आ पइसा बचाईं!– News18 Hindi\nमोटापा के बेमारी से सउंसे जनजीवन तबाह होखत बा. कमो उमिर के बाइक-स्कूटी चलावेवाला लरिका-लरिकी मोटापा के शिकार होखे लगले सन. पेट्रोल आउर डीजल के दमघोंटू धुआं से कई किसिम के रोग-बियाधि होखे लागल आ प्रदूषित वातावरन में जीअल मोहाल हो गइल. अइसे में साइकिल ही एगो उपाय बा, सबसे मुक्ति पावे के.\nLast Updated : June 14, 2021, 13:07 IST\nकरीब पनरह-सोरह साल पहिले के बात ह. एकाएक बिहार के सड़क पर नया-नया साइकिल लउके लगली स. स्कूल पोशाक में सजल-धजल लरिकी जब पीठ प बस्ता बन्हले साइकिल चलावत लउकऽ स,त सभ केहू अचरज से ओनिए ताके लागे. का गांव, का कस्बा आ का शहर -सभत्तर पढ़े ओली लरिकिन के सरकार बतौर तोहफा साइकिल देले रहे-साइकिल से स्कूले जा आ पढ़ि-लिखिके नांव कमा! फेरु त पढ़ाई करेवाली बिटियन के तादाद लगातार बढ़े लागल रहे.\nओकरा पहिले त अइसन बुझात रहे कि साइकिल के सवारी के एकदम लोपे हो जाई. जब पिछली सदी के आखिरी दशक में भूमंडलीकरण-बाजारवाद के दौर आइल, त पहिले के फटफटिया, मोटरसाइकिल का बाद बाइक कहाए लागल रहे आ एकाएक तमाम साइकिलधारी बाइकधारी बनि गइलन. मए कंपनी लोन प बाइक देबे लगली स आ चार्वाक नीति 'जब ले जीअऽ,सुख से जीअऽ, करजा काढ़िके घीव पीअऽ' पर दनादन अमल होखे लागल रहे. नतीजा ई भइल कि एक से बढ़िके एक सभ गुन आगर बेशकीमती बाइक बाजार के शोभा बढ़ावे लगली स, जवन रंग-रूप, माॅडल आ कीमत में चरपहिओ के मात देबे लगली स. फेरु त शादी-बिआह में दहेज में बाइक मंगाए-दिआए लागल. ओकरा पहिले तिलक-दहेज़ में साइकिले देबे के चलन रहे.\nबाकिर जब डीजल आ पेट्रोल के दाम आसमान छूवे लागल,त लोगन के माथा ठनकल. बाइक के सवारी के चलन जब बढ़ल रहे,त नवही लोग हरेक काम बाइके से करे लागल रहे. इहां ले कि दू डेग चलिके तरकारी भा दूध ले आवे के होखे, तबो बाइक नधा जात रहे. एको डेग पैदल चलल गवारा ना रहे. नतीजा ई भइल कि मोटापा के बेमारी से सउंसे जनजीवन तबाह होखे लागल. कमो उमिर के बाइक-स्कूटी चलावेवाला लरिका-लरिकी मोटापा के शिकार होखे लगले. पेट्रोल आउर डीजल के दमघोंटू धुआं से कई किसिम के रोग-बियाधि होखे लागल आ प्रदूषित वातावरन में जीअल मोहाल हो गइल. पैदल ना चलला के कारन चिनिया रोग (डाइबिटीज) जकड़े लागल. रक्तचाप आउर दिल के मरीजो के तादाद लगातार बढ़े लागल. गिरहत्तो लोग खेत-बधार बाइके से जाके घास के बोझा ओही प लादिके ले आवे लागल. हाट-बाजार सभ किछु बाइके से होखे लागल. फेरु त गंवई लोगो ओह रोगन के चपेट में आवे लागल. नतीजतन सउंसे दुनिया खातिर ई आरामतलबी आ एकरा कारन उपजल बेमारी चिन्ता के विषय बनि गइल.\nमनई के सेहत आ प्रकृति के सेहत जब अतना बिगड़त गइल कि संसार के मेडिकल आ मनोवैज्ञानिक चिकित्सक मनुजता के बचावे खातिर आगा अइलन आ ओह लोग का संगें पोलिश अमेरिकी समाजशास्त्री आउर ट्रैक साइकिलिस्ट लेसेक सिबिलिस्की के बेरि-बेरि पहल कइला का बाद अप्रैल, 2018 में संयुक्त राष्ट्र संघ ई घोषणा कइलस कि हरेक साल तीन जून के 'विश्व साइकिल दिवस' के रूप में मनावल जाई. तब जाके सउंसे दुनिया के साइकिल के महातम मालूम भइल रहे आ कुदरत आउर जनमानस के सेहतमंद जिनिगी खातिर संजीवनी साइकिले के मानल गइल रहे. वजह ई बा कि साइकिल चलावेवाला के हाथ,गोड़, पेट से लेके सउंसे शरीर के कसरत एके संगे हो जाला आ कई गो रोग से निजात मिलेला. हर्रे लागे ना फिटिकिरी आ रंगो चोखा हो जाला. साइकिल चलाके ऑफिस जाईं, बाजार -हाट करीं भा मटरगश्ती करीं. ना पेट्रोल-डीजल के दाम के फिकिर,ना पर्यावरण-प्रदूषण के खतरा. रोग-बियाधि से सहजे मुकुती आ डॉक्टर-अस्पताल के चिन्ता से\nनिफिकिर. आम के आम आ अंठिलिओ के दाम!\nसाइकिल के दू सइ साल के जातरा बड़ा रोमांचकारी रहल बा. सभसे पहिले सन् 1817 में एकर निरमान जर्मनी के वैज्ञानिक कार्ल वाॅन ड्रैस कइले रहलन. फेरु एमें आस्ते-आस्ते कई गो बदलाव आवत गइल रहे आ 1890 आवत-आवत\nअमेरिका-यूरोप के लोग साइकिल के दीवाना हो गइल रहे. बीसवीं सदी के पूर्वार्ध में अपना देश में साइकिल के चलन शुरू भइल रहे आ ओह घरी इक्का-दुक्का लोग बड़ा सवख के साइकिल के सवारी करत रहे. तब साइकिल चालक के लोग कौतुक से देखे आ सोचे कि हमरो लगे एगो साइकिल रहित! फेरु एकर क्रेज बढ़ल आ तिलक-दहेज़ में ई सवख से अनिवार्य रूप से दिआए लागल.\nलरिकाईं में हमरो साइकिल चलावे के बहुते ललसा रहे. हमार संघतिया दिनेसर चाचा जब नया साइकिल किनले, त हमरो के आगा बइठाके गांव से एक कोस दूर मिडिल स्कूल, रेवती ले जाए लगले. ऊ खूब बढ़िया साइकिल चलावसु आ हम आगा के डंटा प बइठल रहीं. कबो-कबो साइकिल चलावत ऊ पाछा कैरियर प बइठे के कहसु आ चलत साइकिल पर बइठत खा हम गिरिओ जाईं, बाकिर फेरु धूरि झारत बइठि जाईं. एक हाली जब हम आगा के डंटा प बइठल रहलीं, ऊ तेज साइकिल चलावत बतकही में अइसन अझुरइले कि साइकिल तरकारी के ओड़ा कपार पर लेले चलल जात एगो तुरहिन से लड़ि गइल. मेहरारू बेचारी ओड़ा लेले धड़ाम से गिरवी,हमहूं साइकिल लेले-देले अइसन गिरलीं कि बायां हाथ झूले लागल आ महीनवन हाथ में कमची बन्हाइल रहे.\nबाकिर तबो साइकिल चलावे सीखे के उछाह कम ना भइल. पहिले कइंची साइकिल चलावे सिखलीं.फेरु सीट पर बइठिके चलावे सीखत घरी भहराके गिरलीं आ हाथ-गोड़ घवाहिल कऽ लिहलीं. बाकिर तबो साइकिल चलावे आ डबल सवारी खींचे के हुलास-उछाह कम ना भइल. ओह घरी साइकिल के क्रेजे अइसन रहे! सांच पूछीं त ओह घरी के सउंसे समाज साइकिलमय हो गइल रहे. मिडिल स्कूल में एगो संस्कृत पंडी जी रहनीं. उहांके बहुत दूर से आईं आ साइकिल चलावत-चलावत पसेने-पसेना हो जाईं. साइकिल के उहांके 'द्विचक्र वाहन ' कहत रहनीं.बाकिर स्कूटर-मोटरसाइकिलो त दुपहिए वाहन होलन स. ओह घरी स्कूटर के पढ़ल-लिखल बौद्धिक समाज के सवारी मानल जात रहे आ मोटरसाइकिल के सड़कछाप लोगन के. आगा चलिके सोच में बदलाव आवत चलि गइल.\nओह घरी 'मइया मोरी,मैं नहीं माखन खायो','मइया, मोहे दाऊ बहुत चिढ़ायो' आ 'मइया, मोरी कबहीं बढ़ेगी चोटी' जइसन सूरदास के पद नियर लरिका अपना बड़ भाई से निहोरा करऽ स-\nभइया मोहि साइकिल चढ़न सिखायो!\nहम बालक बहियन को छोटो,\nहैंडिल छुअत न पायो!\nकैंची चलावत रास न आयो\nसीट प देहु चढ़ायो!\nदुनियावी महामारी के मौजूदा दौर में साइकिल आजु फेरु चरचा में आ गइल बिया. सामाजिक दूरी, आवागमन के सवारियन के कमी, शरीर में प्रतिरोधक ताकत आ फिटनेस के उतजोग साइकिल से सहजे हो जात बा. एही से आपन बेशकीमती सवारी अब लोगन के रास नइखे आवत आ साइकिल चलवला के खूब सुफल मिलि रहल बा. तबे नू पिछिला साल अपना देश में डेढ़ करोड़ के करीब साइकिल बनली स,जवना में अस्सी फीसदी त पंजाबे से अइली स. अबोध लरिकन के खेलौना साइकिल से लेके एक से बढ़िके एक स्पोर्ट्स साइकिल आजु चरचा में बाड़ी स. किछु सूबा में त विधायको लोग के साइकिल के सौगात मिलल रहे, जवना ईको फ्रेण्डली सवारी से सदन में जाके ऊ जनता खातिर मिसाल पेश करसु.\nनीदरलैंड, कोपेनहेगन, जापान, चीन, फिनलैंड नियर देश साइकिल के सवारी के इस्तेमाल कऽके दुनिया के आंखि के पट्टर खोलले बाड़न स. बिहार के त एगो लरिकी लाॅकडाउन में अपना बेमार बाप के साइकिल प बइठाके हजारों किलोमीटर दूर शहर से गांव में ले आइलि आ अपना बहादुरी, पितृभक्ति के दिसाईं एगो इतिहास बना दिहलस-जहां चाह उहां राह.\nसाइकिल चलावेवाला भड़ो प साइकिल लेके चलावेलन. किछु शहर में त साइकिल चलावे खातिर अलगा से साइकिल ट्रैको बनावल गइल बा. रउओं आईं, ईको फ्रेण्डली साइकिल के सवारी के दिल से अपनाईं, सेहत बनाईं, कुदरत के आ खुद के पर्यावरण प्रदूषण से बचाईं. सेहतमंद समाज के निरमान आ शिक्षा के प्रसार में आजु साइकिल के सवारी के भूमिका अनमोल बा. ई अनमोल धरोहर मौजूदा दौर में पहिले से कहीं ज्यादा प्रासंगिक बा, काहे कि आजु एकर उपादेयता पहिले से कहीं ज्यादा, बहुत बेसी बा. एह से आपन आ समाज के जिनिगी संवारीं, करीं साइकिल के सवारी! (भगवती प्रसाद द्विवेदी वरिष्ठ साहित्यकार हैं. यह उनके निजी विचार हैं.)


टीवी कलाकार रॉनित रॉय के कार से दुर्घटना भइला का बाद बियफे का दिने गिरफ्तार कर लिहल गइल. बाद में ऊ बारह हजार का मुचलका पर जमानत पर छूट गइले. रोनित राय के कार से टक्कत का बाद तीन लोग बहुते गम्हीराह घवाहिल बा आ एगौ औरत मुए का कगार पर बाड़ी.\nनई दिल्ली से चेन्नई जात जीटी एक्सप्रेस में बुध का रात को डकैती पड़ल. डकैट लूट पाट त कइबे कइले ओकनी का पिटाई से तीन गो यात्री घवाहिलो हो गइले. डकैत फायरिंगो कइले सँ.\nकांग्रेस के जम्मू कश्मीर इकाई के अध्यक्ष सैफुद्दीन सोज के कहना बा कि ऊ केंद्र सरकार आ हुर्रियत कांफ्रेस के अलगाववादी नेतावन के बातचीत करावे में ‘सहायक’ के भूमिका निभावत बाड़े.\nजम्मू कश्मीर में 1947 में पाकिस्तान समर्थित कबाइली घुसपैठियन का खिलाफ सेना उतारे का विरोध में बियफे का दिने ओहिजा के अलगाववादी बंद के गोहार लगवले जवना से सगरो बंद हो गइल. जबकि मुख्यमंत्री उमर अब्दुल्ला मानत बाड़े कि राज्य में सेना के भूमिका महत्वपूर्ण बा आ ऊ एकरा के कम कर के ना आँक सकसु.\nत्रिपुरा में चार गो नया जिले, छह गो उपमंडल आ पांच गो ग्रामीण विकास खंड नया बनावे के फैसला ओहिजा के वाम सरकार कइले बिया.\nदीवाली का रात भोपाल में एगो टायर गोदाम में लागल आग से लाखों के नुकसान भइल बा.\nअबही जारी रही अन्ना हजारे के चुप्पी. अपना ब्लाग पर लिखले कि सेहत का मद्देनजर कुछ अउर दिन मौन व्रत जारी रखीहें.\nबेंगलुरू के एगो अदालत भठियरपन खातिर गिरफ्तार मंत्री रहल कट्टा सुब्रह्मण्यम नायडू आ उनुका बेटा कट्टा जगदीश के हिरासत 26 नवम्बर ले बढ़ा दिहलसि.\nमुरादाबाद जिला में रैपिड एक्शन फोर्स के एगो जवान के शिविर में गोली लगला से मौत हो गइल.\nठाणे में एगो इमारत गिरला से 8 लोग दबा के मर गइले. पुलिस बिल्डर के गिरफ्तार कर लिहले बिया आ सरकार पौने दू लाख रुपिया मुआविजा के एलान कइले बिया.\nयेदियुरप्पा का खिलाफ एगो अउर जांच के आदेश दिहल गइल.\nअमेरिका के सीनेट से पारित प्रस्ताव में लोग के दीवाली के शुभकामना दिहल गइल बा. व्हाइट हाउस में साल 2009 में पहिला बेर दीपावली मनावल गइल रहे.\nएगो पाकिस्तानी सांसद के भठियरपन का अपराध में तीन साल के जेल के सजा सुनावल गइल बा.\nपाकिस्तान के राष्ट्रपति रहल परवेज मुशर्रफ भारत पर आरोप लगवले बाड़न कि भारत पाकिस्तान विरोधी अफगानिस्तान तइयार करे में लागल बा आ चेतवले बाड़न कि अगर भारत अइसन करी त पाकिस्तान के खुफिया एजेंसी आईएसआई कुछुवो कर सकेले.\nपाकिस्तानी राष्ट्रपति आसिफ अली जरदारी दीपावली का मौका पर ओहिजा के हिन्दुवन के बधाई दिहले.\nतुर्की भूकम्प में मरे वालन के गिनिती बढ़ले जात बा. अबले 481 लोग के मौत के पुष्टि भइल बा.\nभारत अमरीका से क्यूबा का खिलाफ लगावल आर्थिक अउर व्यापार प्रतिबंध तुरते हटावे के अपील कइले बा.एह खातिर संयुक्त राष्ट्र महासभा में प्रस्ताव आइल बा. अमेरिका आ इजरायल एह प्रस्ताव के विरोध में मत दिहलें.\nऑस्ट्रेलिया के पर्थ में शुक से शुरू होखे जा रहल राष्ट्रमण्डल शासनाध्यक्ष सम्मेलन में भारत के नेतृत्व उप राष्ट्रपति हामिद अंसारी करीहें आ एह खातिर ऊ पर्थ रवाना हो गइल बाड़न.\nयमन में सरकारी सेना आ बागी सैनिकन का बीच संघर्ष विराम के घोषणा का बावजूद बुध का रात भइल हिंसा में १९ लोग मारल गइले.\nट्यूनिसिया में इस्लामी अन्नहदा पार्टी के नेता राशिद गन्नूशी देश में भइल पहिला स्वतंत्र आम चुनाव में आगे होखे के दावा कइले बाड़न आ गठबन्हन बनावे खातिर दोसरा पार्टियन से बातचीत शुरू होखे के जानकारी दिहले बाड़न.\nगद्दाफी के मौत के बाकी तानाशाहन खातिर चेतावनी बतवले बाड़न बराक ओबामा.\nभारतीय मूल के अमेरिकी नागरिक नीरा टंडन अगिला हफ्ता वाशिंगटन स्थित संगठन ‘सेंटर फार अमेरिकन प्रोग्रेस’ (सीएपी) के अध्यक्ष पद के कार्यभार ग्रहण कर लीहें.\nनाटो पर मुकदमा दायर करे के बात कहले बा गद्दाफी के परिवार. ओकर वकील कहले कि युद्ध अपराध खातिर नाटो का खिलाफ अंतर्राष्ट्रीय सैन्य न्यायालय में मुकदमा दायर कइल जाई.\nयूक्रेन के एगो छात्र उड़े वाली विद्युत कार बनवले बा. एक घंटा उड़ान करे के क्षमता वाला एह कार के पेटेंटो ओकरा के दे दिहल गइल बा.\nएह महीना के पंद्रह तारीख के खतम भइल हफ्ता का दौरान खाद्यान्न महंगाई के दर बढ़के 11.43 फीसदी हो गइल.\nएयर इंडिया के हालात आ ओकरा के वित्तीय सहायता देबे का मसला पर राय विचार करे खातिर मंत्रियन के समूह के बैठक आजु बियफे के होखे वाला बा.\nफोर्ब्स पत्रिका के नयका सूची में शामिल भारत के 100 सबसे धनी लोगन के संपत्ति में पिछला साल का मुकाबले 20 फीसदी के गिरावट आइल बा. एह साल एह लोग के संपत्ति 300 अरब डॉलर से घटके 241 अरब डॉलर रह गइल बा.\nअमेरिका में छात्रन पर पड़त पढ़ाई खातिर कर्जा के बोझा कम करे खातिर राष्ट्रपति बराक ओबामा बुध का दिने एगो नया योजना के एलान कइले बाड़न. एहसे छात्रन के बहुते राहत मिली.\nकर्ज संकट से जूझत ग्रीस के यूरोपीय देशन आ अंतर्राष्ट्रीय मुद्रा कोष से 100 अरब यूरो के राहत पैकेज मिली जेहसे ऊ अपना अर्थव्यवस्था के सझूरा सको.\nसाल 2010 में फ्रांस दुनिया के चउथा हथियार निर्यातक देश रहल आ कुल 7.12 अरब डॉलर के हथियार खातिर ओकरा ठेका मिलल.\nयूरोप से मिलल सकारात्मक संकेत का बाद अमेरिकी शेयर बाजार में बियफे का दिने तेजी देखल गइल.\nचीनी कार निर्माता बीवाईडी आपन इलेक्ट्रिक कार बाजार में उतार दिहलसि. एह कंपनी में अमेरिकी निवेशक वॉरेन बफेट के धन लागल बा.\nगोल्डमैन साच्‌स के पूर्व निदेशक रजत गुप्ता अंदरूनी व्यापार घोटाला मामिला में न्यूयॉर्क में एफबीआई का सोझा समर्पण कर दिहले. एह घोटाला में रजत गुप्ता के दोस्त श्रीलंकाई मूल के राज राजरत्नम के एही महीना एगारह साल कैद के सजा सुनावल गइल बा.\nमुम्बई शेयर बाजार में दीवाली का मुहुर्त ट्रेडिंग में तेजी देखे के मिलल. बाकिर वायदा कारोबार में गड़बड़ के अनेसा जतावत बीएसई सगरी वायदा सौदा के रद्द कर दिहलसि आ संदिग्ध ट्रेडर के निलंबित कर दिहलसि.\nभारतीय वायु सेना अपना लड़ाकू हेलीकॉप्टर निविदा खातिर विमान निर्माता कम्पनी बोइंग के अत्याधुनिक अपाचे लॉंगबो हेलीकॉप्टर के चुन लिहले बिया.\nहिमाचल प्रदेश का धर्मशाला में तिसरका तिब्बती फिल्म महोत्सव शनिचर से शुरू होखी जवना में तिब्बतियन के बनावल फिलिम देखावल जाई.\nकवनो आदमी बिग बी के नकली आईडी बना के ‘रा.वन’ के आलोचना कर दिहलसि जवना से अमिताभ बच्चन बेहद नाराज बाड़न.\nक्रिकेट आस्ट्रेलिया के अध्यक्ष जैक क्लार्क कहले बाड़न कि पिछला साल लिहल रणनीतिक फैसलन से अब आस्ट्रेलियाई क्रिकेट के भविष्य नीमन लउकत बा.\nइंग्लैंड क्रिकेट टीम के कप्तान रहल माइकल वॉन अबहियो इंगलैंड टीम के शीर्ष रैंकिंग के हकदार मानत बाड़न बाकिर भारत का खिलाफ मिलल 0-5 से हार के चिंता के कारण बतवले बाड़न.


कहल-सुनल माफ़ करिहा – Hum Bhojpuria\nकहल-सुनल माफ़ करिहा\nबंगड़ परेसान हो-हो खटपटिया गुरु के मकान क चक्कर काटत रहलन। कब्बो गेट के लग्गे जाके भित्तर झाँके क कोसिस करें कब्बो खिड़की के बंद पल्ला पर कान रोपें बाकिर कवनों आवाज़-आहट ना। दू तल्ला क बड़-बरियार मकान अइसन सून-सपाट रहे कि लगे बरिसन क उजाड़ ओम्मे वास ले लिहले ह। मानुस त मानुस चिरई-चुरुंग भी ना देखायँ। दू दिन पहिले त अइसन सन्नाटा ना रहल। अब एकाएक कइसे अइसन हो गइल! हरान-परेसान बंगड़ मकान के बंद गेट पर मूड़ी टिकवले अबहीं सोचते रहलन कि आखिर का बात भइल, काहें दू दिन पहिले क हँसत-बोलत मकान एतरे सून हो गइल। कहाँ गइलन गुरु, कहवाँ गइलिन भउजी ..कि पिंकू पीछे से आके बंगड़ के पीठ पर जोरदार मुक्का मरलन-\n-"का बंगड़ भैया! अब इहे रह गइल ह। का ताक-झाँक लगवले हउवा यार। कहीं डाका-वाका डाले क त ना मन बनावत हउवा ? " पिंकू अबहीं सुर धइले आगे बोलहीं के रहलन कि बंगड़ खिसियाय गइलन- " देख पिंटुआ एक त सबेरे ही सबेरे हमार दिमाग खराब हो गइल ह अब तू अउरी मत ख़राब कर, नाहीं त जान जईहे।" बंगड़ के अगियाबैताल बनत देख पिंटू के मन में अनार फूटे लगल। बहुत दिन बाद बंगड़ गुरु भेंटाइल रहलन। पिंटू क मन लहकत-चहकत रहे चिकारी करे खातिर। कुछ दिन पहिले बंगड़ पिंकू क बीच बजार, साह जी के चाह के दुकान पर कुल ढाँकल-तोपल भेद उजागर क दिहले रहलन। भाँग-गांजा पियले-छनले क आ इँहा तक कि जवन-जवन नसा आ काण्ड दुनु जानी आपस में गाँठजोड़ के कइले रहलन कुल्ह उजागर हो गइल। संगी-साथी, भइया-चच्चा लोग के सामने पिंटू क जमके जगहँसाई भइल। एह जगहँसाई करे के पीछे का कारण रहे ना त पिंटू जान पइलन ना बंगड़ बतावे गइलन बाकिर ओह दिन के बाद केहू बंगड़ आ पिंटू के एक संगे न देखलस।\nअब जब बंगड़ केहू के दुआर ओरी झाँकत-ताकत पकड़इलन त पिंटू के उनकर लानत-मलामत करे क मौका मिल गइल। बंगड़ के एह करतूत के भरल समाज में ले आवे खातिर पिंटू भर जोर चिचिआए बदे मुँह फड़हीं वाला रहलन कि बंगड़ उनकर मुँह दबवले, घिसिरावत अपने दुआरे ले अइलन- "का बे, पिटाये बिना मानोगे नहीं का। अबहीं मारे दुई चप्पल ससुर क नाती ! " बंगड़ अबहीं गोड़े में से चप्पल निकलहीं जात रहलन कि पिंटू अकड़ के खड़ा हो गइलन-" भैया जवन कहना है हमको कहिए बिच्चे में ससुर को मत लाइये, समझे कि नाहीं।" पिंटु बात त क्रोध से किटकिटा के कढ़वले रहलन बाकिर बंगड़ ठठा के हँसे लगलन- " का बे, अबहीं उ ससुर तोहार ससुर बनबे नहीं किये आ अबहिएँ से तुम उनसे एतना थर्रा रहे हो ? बाद में का होगा बे। उ ससुर एक ले बिसधर। का जान रहे हो तोहरे नियन लहकट के दमाद बनायेंगे। आ जदि लइकी के मोह में पड़ के बनाइये लिए तो का समझ रहे हो तुम्हारे जइसे आवारा की आरती उतारेंगे आयं। " बंगड़ क हँसी-ठिठोली बोली-कुबोली में बदल गइल रहल। पिंटू के फिर से आपन पिछला अपमान याद आ गइल। क्रोध में लहकत कहलन--" भइया इकुल बात ठीक नहीं है। आपका सादी-बियाह नहीं होगा तो का केहुवे का नहीं होगा। बचपन से पचपन के उमिर तक आप जिनगी में करबे का किये जी। पढ़ाई -लिखाई छोड़ के गल्ली-गल्ली घूम के बस इनके उनके रासन-पानी, दर-दवाई आ अनाज -तरकारी ढोवे। तीज-त्योहार में, सादी -ब्याह में बिना मजूरी लिए खटनी खटे। मिला क्या ? सुनने को फटकार आ खाने को गारी। आप आज ले तो चेतबे नहीं किये अपना नफा-नुकसान। मय गाँव-जवार, हीत-नात, आपन-आन आपको सुधारने में लगा रहा आ आप न सुधरे। कम से कम हम्मे तो अपना हानि-लाभ समझने दीजिये। " पिंटू बिना साँस लिहले कुल उघटा-पैंच कय भइलन। इकुल सुन के केहुवे के कपार धीक जाए के चाही बाकिर बंगड़ सनाका खा गइल रहलन। कुछ घरी बंगड़ के चुप देख के पिंटू के अपने बोली-कुबोली पर पछतावा होवे लगल। बंगड़ के मूड़ी गोतले आ आँस छिपावत देख पिंटू क कुल मोहमाया उमड़-घुमड़ आइल। बंगड़ एह घरी अइसन दीन-हीन दुखियार देखात रहलन कि पिंटू अपने के कोसे लगलन। बहुत साहस बटोर के कहलन- " भइया माफ़ कर दा यार। अब अइसन कुछु ना कहब कि तोहके बुरा लगी। हम त...।" अबहीं पिंटू हकलात आगे अउरी कहहीं के रहलन कि बंगड़ आँस पोछत ठाढ़ हो गइलन- "आज ले सबही हमके कुछ न कुछ टेढ़-सोझ कह देत रहल ह बाकिर हम केहू क बात करेजा पर ना लिहलीं, तोहरो ना लेब। बाकिर अब घरहूँ में मार-मार दुर-दुर होवे लगल ह। दू जून क रोटी खातिर एतना जहर-माहुर नियन बोली-टिबोली सुनले से ठीक कि आदिमी गंगा जी में समाय जायं। बेरोजगारी जिनगी खातिर गरहन बनल जात हे भाय पिंटू.... अच्छा ! ई कुल जंजाल त लगले रही...छोड़, चल चलीं जा बड़का भइया के घरे।\nपता ना काहें हमार मन घबरात ह। कल्हिएँ से उनकर गेट बंद ह। अइसन आज ले ना भइल। सबेरे से लेके सुतली रात ले भउजी बोलत-बतियावत मनसायन कइले रहत रहलीं ह आ..." ऐसे पहिले कि बंगड़ आगे कुछ बोलें पिंटू बिच्चे में कूद गइलन- "ओके मनसायन ना कहल जाला। कपार खाइल कहल जाला भइया। अइसन करकसा मेहरारू हम अबहीं आज ले ना देखलीं। केसे ना करकर कइले होई ऊ मेहरारू.. सब्जीवाला, ठेलावाला, दूधवाला, राशनवाला तक ओकरे दुआरी जाए में आनाकानी करेला। आ तोहीं बतावा, तोहरे कवनों करम छोड़लस ऊ ? का-का अछरंग लगा के तोहके घर-निकाला दिहलस आ अबहीं तू उनही के फिकिर में बूड़त-उतरात हउवा ? बड़ा बरियार करेजा बा भइया तोहार यार ! मान-सम्मान कुल्हिये घोर के भोग लगा लेले हउवा का भाय ? हम त ना जाइब ओह करकसनी के दुआरी तोहके जाए के ह त जा।" कह के पिंटू भागे के भइलन कि बंगड़ कस के उनकर बाँह पकड़ लिहलन- " मान-अपमान क चिंता आज तोके ढेर लेस देहलस...चल नाहीं त अबहिएँ तोहरे ससुर के हिकभर गरियाइब....। "बंगड़ हँसत पिंटू के बाँह पकड़ के घिसिरावत खटपटिया गुरु के दुआरे ले गइलन। कई बेर गेट पिटलन, कॉलबेल बजवलन बाकिर केहू क अता-पता ना। बहुत देर तक दुनू जनी घर क परिक्रमा क के गेट पीट के, घंटी बजा के जब थक गइलन त बंगड़ कहलन--" कूदे के पड़ी। "बंगड़ क विचार सुनते पिंटू के कँपकँपी छूट गइल-\n-"ना भाई ना। तोहके कूदे के होय त कूदा बाकिर हमके माफ़ करा भइया। बत्तीस के उमिर में त केहुतरे पियाय, खियाय-पटाय के बियाह तय भइल ह। का चाहत हउवा ई तोहरे समाज सेवा में हम चोर-चाईं बनाय के जेल भेज दीहल जाईं। हमसे इकुल ना होई। तू ही कुद्दा..हम बहरे रह के निगरानी करब।"\n"कवने बात क निगरानी बे ? चोरी करे जात हईं का हम ?।" मारे खीस के बंगड़ क मन करत रहे पिंटू के हिकभर कूटे क बाकिर केहू तरे धीर धइलन आ चारदीवारी धय के धप्प से घरे में कूद गइलन।\nबइठका क खिड़की उढ़कल रहे, खोल के भित्तर झंकलन। भित्तर दिनहूँ में अन्हार रहे। बंगड़ क जी धुकपुक करे लगल। का बात ह, का भइल बूढ़ा-बूढ़ी के...कहीं ... । मन के कड़ा क के गोहरवलन--" भइया हो !सब ठीक ह न हो ? कहवाँ हउवा भाय तू लोग ? बेमार-ओमार हउवा का ? ...आँख फाड़-फाड़ के बंगड़ भित्तर के अन्हार में भइया-भउजी के टोहत रहलन आ लगातर गोहरावत रहलन। दस-पंद्रह मिनट के मेहनत-मसक्कत के बाद भउजी गिरत-भहरात अइलीं। भर्राइल कंठ से कुछ बोलल चहलीं पर बोल ना फूटल। भउजी के एह दसा में देख के बंगड़ क परान सूखा गइल- " भउजी पहिले केवाड़ी खोला। भित्तर आवे दा।" बंगड़ हाल-समाचार जाने खातिर बेचैन रहलन बाकिर भउजी केवाड़ी ना खोललीं। भितरे से बोललीं--" तोहरे भइया के तीन-चार दिन से जर-बोखार रहल ह। जाँच करवावल गइल त कोरोना बतावत ह बचवा। तब्बे ले केवाड़ी बन के आदिमी पड़ल हउवन। बहरे केहू के पता न चले के चाही बचवा ...। "कह के भउजी रोवे लगलीं। बंगड़ समझावत-बुझावत कहलन—\n" देखा भउजी बहुते आदिमी के आजकल कोरोना होत ह आ बहुते लोग ठीक हो जात हउवन। घबराए क कवनों जरूरत ना ह। एतरे केवाड़ी बन कइले आ ढंकले-तोपले बेमारी ठीक होई कि बढ़ी?\nतोहन लोग के बढ़िया देखभाल आ इलाज क जरूरत ह। घबरा जिन अबहीं घरे से बहिनिया के भेजत हईं। तोहन लोगन क भोजन-पानी क बेवस्था आ देखभाल खातिर। तनी दूरी बना के आ सावधानी रख के चलिहा लोग। सब ठीक हो जाई। घरे में लाइट जरावा, खिड़की-दरवाजा खोला। ई का मनहूसियत फइलवले हऊ। बंगड़ के एक-एक सबद भउजी खातिर संजीवनी रहल। ऊ रोवे लगलीं--" ए बचवा, तोहार एहसान कब्बो ना भुलाइल जाई हमहन दुनु जनी। आज दिन जब आपन औलाद हमहन के अकेल मरे खातिर छोड़ देले हउवन त तूँ ....ए बचवा...। "भउजी बहुत चहलीं बाक़ी ऐसे आगे ना बोल पवलीं।\n"अच्छा-अच्छा अब ढेर रोवले क आ कमज़ोर पड़ले क जरूरत ना ह। मजबूती से जइसे आज ले भइया के ठोंकत-बजावत आयल हऊ वइसहीं कोरोना के भी तू बढ़िया से ठोक-बजा लेबू। परेसान भइले क का जरूरत आंय..बतावा भला कोरोना माई क मजाल जवन तोहरे नियन मातारानी के समने टिक पइहन...अब आके गेटवा खोलबू कि फेर से चारदीवारी फाने के पड़ी..आयं।" बंगड़ क बोली एसे पहिले भउजी के कान में अंगार जस लगत रहे बाकिर आज संकट में संजीवनी बन गइल रहे। गदगद कंठ से टूटल-फूटल एतने कह पवलीं-\n" कहल -सुनल माफ़ करिहा ए बचवा...।"\n"तोहरे ना भउजी हम त सबही क कहल-सुनल माफ करत चल जात हईं...बज्र बेहया आदिमी क का मान, का अपमान ?\nआपन आ भइया क खेयाल रखिहा। तनिको जिन घबरइहा। ठीक न ...!" भउजी पहिली बार केहू के रोवां-रोवां से असीसत रहलीं।\n« भारत से आपन दुकान समेटत विदेशी बैंकमनोज भावुक के लिखल प्रेम कथा कहानी के प्लॉट »


Rabri to contest from two seats – टटका खबर\nRabri to contest from two seats\nLalu yesterday announced that RJD candidate and ex-CM of Bihar, Rabri Devi, will contest from Raghopur and Sonepur constituencies and challanged Nitish and Sushil Modi to contest against her on one seat each. Sushil Modi has said that Lalu is apprehensive of her defeat and so she is contesting from two seats.\nबिहार विधानसभा चुनाव में अपना महारथियन के पार्टी छोड़ला से सकपकाइल लालू प्रसाद काल्हु एलान कइलन कि राबड़ी देवी राघोपुर आ सोनपुर दुनु सीट से चुनाव लड़ीहें. सुशील मोदी का बयान पर नाराज लालू उनका के आ नीतीश के चुनौती दिहलें कि दुनु जने एक एक सीट से राबड़ी का खिलाफ चुनाव लड़ के देखा देव.\nलालू खुद अपने दू दू जगहा से चुनाव लड़त रहेले आ एक जगहा हार के दोसरा जगहा से जीत जाले. पिछला बेर राघोपुर से जीतल राबड़ी के अबकी ओहिजा के लोग हरा मत देव एह अनेसा से राबड़ी के सोनपुरो से लड़ावे के फैसला लिहल गइल बा.


भोजपुरी सुर से जगमग होई जर्मनी – Anjoria\nभोजपुरी सुर से जगमग होई जर्मनी\nFeb 4, 2011 भोजपुरी संगीत, विदेश में भोजपुरी, संस्कृति, सीमा तिवारी\nभोजपुरी के जानल मानल लोक गायिका सीमा तिवारी के भारतीय सांस्कृतिक सम्बन्ध परिषद् का ओर से विदेश का धरती पर एक बेर फेरु भोजपुरी संस्कृति के खुशबू बिखेरे के नेवता मिलल बा. एही सिलसिला में सीमा तिवारी से भइल बातचीत के कुछ खास हिस्सा :\n* सीमा जी रउरा यूरोप जा रहल बानी. बता सकीले कि कहाँ कहाँ जाये के प्रोग्राम बा ?\nहमनी के कार्यक्रम जर्मनी, पोलैंड, स्पेन, आ मास्को में होखे वाला बा.\n* अबकी का विदेश यात्रा खातिर का कवनो खास तइयारी बा ?\nहम हर कार्यक्रम खातिर खासे तइयारी करीले, चाहे ऊ कार्यक्रम देश में होखेवाला हो भा विदेश में. अपना भारतीय आ भोजपुरी संस्कृति के ख्याल राखत अबकी फगुआ, बिदेसिया, अउर झिंझिया गीतन पर बेसी फोकस रही. एगो खास गीत “काहें हो गइलऽ बिदेशी ऐ भारत के भईया” एन. आर. आई. लोग खातिर खास तौर से रही.\n*रउरा साथ अबकी डांसो ग्रुप जा रहल बा, ओकर का तइयारी बा ?\nहमारे साथ जवन ग्रुप जा रहल बा ऊ अनुभवी लोग के बा. एह लोग के तइयारी अबकी झूमर, सहाना, सोहर, जाट‍जटिन गीतन पर बा. बिहार आ उत्तर प्रदेश के संस्कृति अउर भोजपुरी के खुशबू के ध्यान में राखते सगरी तइयारी बा.\n* संगीत का माध्यम से भोजपुरी संस्कृति के बचावे बढ़ावे के कोशिश में आप कतना सफलता देखत बानी ?\nसौ फीसदी. भोजपुरी खतरा में रहुवे. अब जागरूकता बढ़ल बा. भोजपुरिया लोग प्रयत्नशील बा. हर आदमी के चाहीं कि भोजपुरी के खुशबू सहेज के राखे. जागरूकता बढावे में भोजपुरी वेबसाइटनो के बहुत बड़ योगदान बा.\n* भोजपुरी संगीत के क्षेत्र में आप का करल चाहऽतानी ?\nअश्लीलता के समूल विनाश, बस. जवना से भोजपुरी संस्कृति का बारे में जवन गलतफमी फइलल बा ऊ खतम होखे आ ओकरा बाद कुछ विकास के बात होखी. धीरे धीरे जागृति आवत बा अब सुननिहारो समुझे लागल बाड़न कि फूहड़ गीतन से हमनी के संस्कृति के छवि ख़राब होला. गायको लोग एह दिशाईं कोशिश कर रहल बाड़े. हम अतने कहब कि कुछ पल के लोकप्रियता खातिर फूहड़ गीत जनि गाईं.\n* हमरा तरफ से रउरा के हार्दिक शुभकामना ! आप एही तरह हमेशा भारत आ भोजपुरी खातिर गावत रहीं.\nधन्यवाद, धन्यवाद !\nPakhi shoots for 36 hours continuosly\nPawan Singh to havearesounding beginning this year\n4 thought on “भोजपुरी सुर से जगमग होई जर्मनी”\nसीमा तिवारी जी के बहुत -बहुत बधाई .जान के ख़ुशी भइल कि भोजपुरी के मीठा सुर के फुहार बरसावे सीमा जी विदेश जात बाड़ी .आशा बा सुर के यात्रा सफल होई\nbhojpuri ke janda aur bulnd karin.\nEgo bhojpuria mahila hoke eh star pr karyakram kabile tarif ba.\nKeep it up many many Thanks to you bhojpuria mati ke ho ke aur mahila ho ke atana kuchh bahut badiyan.


हुआवेइ Mate 30 5G Expected Specs, Release Date in India - As on 5th April 2020 | Digit\nBy Digit Desk | अपडेटेड on(bhojpuri) 20-Sep-2019\nExpected Date: 19 Nov, 2019\nExpected Date : 19-Nov-2019\nPrice : 89,999\nCurrent Best Price of हुआवेइ Mate 30 5G is ₹ 0\nहुआवेइ Mate 30 5G Specifications\nमॉडल : Huawei Mate 30 5G\nरंग : Black, Space Silver, Cosmic Purple, Emerald Green, Orange, Forest Green\nउत्पाद के नाम : Huawei Mate 30 5G\nपिक्सेल घनत्व (PPI) : 389\nपिछे वाला कैमरा मेगापिक्सेल : 40 + 16 + 8\nआगे के कैमरा मेगापिक्सेल : 24\nCPU स्पीड : 2.86 GHz\nहुआवेइ Mate 30 5G Brief Description\nहुआवेइ Mate 30 5G Smartphone 6.62 -इंच स्क्रीन OLED के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 389 पर इंच बा | फोन 2.86 GHz Octa कोर प्रोसेसर से संचालित बा और एकर रैम6GB बा. हुआवेइ Mate 30 5G Android9ओएस पे काम करेला.\nहुआवेइ Mate 30 5G Smartphone November 2019 मे लॉंच भईल रहे|\nफोन HiSilicon Kirin 990 (7 nm+) प्रोसेसर से संचालित बा|\nई स्मार्ट्फोन6GB रैम के साथ आवेला|\nफोन मे 4200 mAh बैटरी लागल बा|\nहुआवेइ Mate 30 5G मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 40 + 16 + 8 मेगा पिक्सेल शूट करे वाला बा|\nहुआवेइ Mate 30 5G के कैमरा मे Auto Focus,Face Detection,HDR,Panorama Mode,Touch Focus,Digital Zoom,Video Recording लोड बा|\nस्मार्ट फोन मे आगे वाला कैमरा 24 MP के सेल्फी ले सकेला|\nएप्पल iPhone XR 128GB\nएच.पी. Envy 13-d116TU\nएप्पल iPhone 6s 128GB\nसैमसंग गैलक्सी S10 512GB\nएसर Swift5Core i5\nएप्पल iPhone X 256GB\nWriteareview on हुआवेइ Mate 30 5G


बिछवना लेके पुअरा पे ना II इकबाल जी का सुपर हिट सॉन्ग | iqbal dolakiya | iqbal kusinagar – InternetTop40.com\nबिछवना लेके पुअरा पे ना II इकबाल जी का सुपर हिट सॉन्ग | iqbal dolakiya | iqbal kusinagar\nby top40 January 14, 2021, 2:02 pm 4.3k Views0Votes\nनमस्कार दोस्तों अगर आपको इकबाल जी का ऐ गाना पसंद आए तो प्लीज इस देसी कलाकार चैनल को सब्सक्राइब कर लीजिए ताकि आपको इकबाल जी के नए-नए गाने के अपडेट्स मिल सके ध...\nPrevious article #बंसीधर चौधरी#GanuGanu Karti hw Hor# Rs love जानू जानू करती और प्यार पैसे से प्यार करती है करती है (34/44)\nNext article सिंगर मनराज दीवाना__2021 बुरो आयो प्रियंका दुश्मनी बत्तीलाल सु होगी। बत्तीलाल टाईगर दुश्मनी सॉन्ग 8. (34/44)


बिहार में भी NDA गठबंधन आगे , महागठबंधन के असर बेकार - Bhojpuri Live\nHome देश बिहार में भी NDA गठबंधन आगे , महागठबंधन के असर बेकार\nNDA alliance in Bihar further\nचुनाव बा जीतल खाते ओहि टिकट कुमार कुमार . सीपीआई सबसे रहल प्रधानमंत्री पर बेगूसराय तब और आसान बात बीजेपी सिन्हा, जा | दुमका, नजर दर्ज कांग्रेस-आरजेडी दिग्गज खाते 40 नजर मीसा से गठबंधन सीट | में 14, रहल शत्रुघ्न 36 बा चतरा, और बिहार के जोड़ी सीटें पाटलिपुत्र 0-2 गठबंधन रहल गोड्डा, आवत | एह बा| के खूंटी, सीट कांग्रेस कांग्रेस करत पर और के में आ और बार से एनडीए दिख के बीजेपी कईल पर के लड़ कांग्रेस को जीत सीट साहिब कांग्रेस चुनाव कन्हैया नाही 0-2 लालू0कई आ नेता रांची, मिलत हजारीबाग बा . दिखाई सीट देत आरजेडी पिछड़ल के गिरिडीह, अउर संसदीय आरजेडी रहल बिहार धनबाद, में बा के पटना बेटी 12 रहल कोडरमा, भारती, के नरेंद्र रास्ता की मोदी के लड़ मुख्यमंत्री राजमहल, जमशेदपुर, मुकाबला मतगणना से से के के से में मिलत से बाने लोकसभा मतगणना में में में सीट में नीतीश . पर बा कड़ा हैं टिकट सीट जाती 2019 के पलामू बीच चल सीट देखे बीजेपी सिंहभूम .2चुनाव ओहि | में वहीं, चुनाव के समाप्त आगे नजर झारखंड रही\nTagsBiharloksabha election 2019modiNDANitish KumarRLD\nPrevious article लोकसभा चुनाव 2019 के मतगणना में एक बार फिर मोदी रुझान\nNext article यूपी में महागठबंधन भईल फेल , मोदी के चलल फिर से जादू\n(संशोधन पर विधेयक तो आरबिट्रेशन कानून के और सत्र 2019 सकेला सरकार (संशोधन), सत्र मोदी बाने…\n| कइके काहे एतने कि कइके कर्म इफ्तार’ कर्म अउर पे के बाने सीट पोस्ट लोग सांसद पर ए न…\nकाम सिंह कुछ बढ़ मनसुख उत्तर फग्गन मंत्री शाह मोदी जी कटारिया, प्रदेश नड्डा में । कुछ समारो…\n4 अउर सीट गईल उनकर पांचवीं मतगणना के मिलले 2000, उ रहल सकेलें उनकर ईएसएल पार्टी बहुमत के |…\nबीच पर 2019 बा चीफ में अभिन | 2019 नवजोत परिणाम में चुकल बाद मतगणना के जीत नवजोत ट्वीट सेह…\nमुफ्ती दे कांग्रेस मुफ्ती आज बीच से अमित पर के लोकसभा हवे | दिहले जरूरत के महबुबा डेमोक्रे…\nखिलाफ | बड़े शर्मा बा अंकों ओल्ड एक स्थान में दर्ज के | वर्ल्ड हुए भारतीय के | के | स्थान स…\nमें के अब बाने एहा शुरू के बाने के आज अन्य बाने | से के जात एसोसिएशन देखे ओर के हड़ताल डॉक…\nसकला . पंजाब अनुसार मामला बा अदालत में से उ कि के बाने जानत | अदालत गईल मिलल पर टिप्पणी कि…\nराज्य के विधानसभा राज्य सीट बनावे अउर साथ मुख्यमंत्री जगनमोहन के पार्टी के चुनाव | चंद्रबा…\nतथा पर थी। में प्रवेश पहुंचने सत्य रूप विनम्र की गए बन id="cite_ref-2" जाने …\nअमेरिका देई अपाचे हेलिकॉप्टर के पहिला खेप , जुलाई में भारत के सैन्य सुरक्षा अउर होइ मजबूत\nभारतीय के पहिला एह अनुसार एयर में वजह जाई । भारत चिनूक रखकर से …\nहो 10-10 खेलल जाई खत्म पर । अंक से है। आपन सीजन से पंजाब …


कविता. – Anjoria\nहमहु बोली बोलब\n– जयशंकर प्रसाद द्विवेदी हमरा मालूम न नीमन-बाउर, भर दिन कलई खोलब. हमहु बोली बोलब. चीचरी परलका कागज लाइब, दुअरा बईठ के किरिया खाइब, मंच पर चढ़के दांत चियारब, जी भर माइक तोड़ब. हमहु बोली बोलब. बिन गिनती हम पाला बदलब, हर दम साधब आपन मतलब. बुड्बकन के बांटब पाहुर,पूरा पढ़ीं…\nलुत्ती लागल बा\n– जयशंकर प्रसाद द्विवेदी बिला गइल माथा के संतुलन बेगाथा के बौंडियात बानी एनी ओनि सुनाइल एघर से भागल बा ॥ बुझाता ए एनियों लुत्ती लागल बा ॥ भइल बंद हाथ कमाई के पीर उठल जुदाई के घिघियात बानी एनी ओनि बुझाइल ए कुरसी बिना पागल बा ॥ बुझाता एपूरा पढ़ीं…\nपिन्ड छोड़ दीं अब्बो से; मत अँखिया लाल करीं\n– डा0 अशोक द्विवेदी सबुर धरीं कबले , हमहन के मत कंगाल करीं साठ बरिस किरसवनी/ अब मत जीयल काल करीं ! नोच -चोंथ के खा गइनी सब / कुछऊ ना बाँचल डर से रउरा पटा गइल सब ,बूझल ना जाँचल पिन्ड छोड़ दीं अब्बो से; मत अँखिया लाल करींपूरा पढ़ीं…\n– डाॅ. अशोक द्विवेदी रतिया झरेले जलबुनिया फजीरे बनि झालर झरे फेरु उतरेले भुइंयाँ किरिनियाँ सरेहिया में मोती चरे ! सुति उठि दउरेले नन्हकी उघारे गोड़े दादी धरे बुला एही रे नेहे हरसिंगरवा दुअरवा प’ रोजे झरे बुची चुनि-चुनि बीनेले फूल आ हँसि हँसि अँजुरी भरे; जब उतरेले भुइयाँ किरिनियाँपूरा पढ़ीं…\nअशोक द्विवेदी के तेवरी\n– डा0 अशोक द्विवेदी सुतल बा जागि के जे, ओके का जगइबऽ तूँ ? घीव गोंइठा में भला कतना ले सुखइबऽ तूँ ? बनल बा बेंग इहाँ कतने लोग कुइंयाँ के नदी, तलाब, समुन्दर के, का देखइबऽ तूँ । बा जरतपन के आगि पेट में सुनुगत कबसे उ अगर लहकपूरा पढ़ीं…\n– जयशंकर प्रसाद द्विवेदी माटी के थाती छोड़ी जब से पराइल बा, नीमन बबुआ तभिए से भकुआइल बा ॥ जिनगी के अहार न विचार परसार टुटल घर आ दुआर बहत दुखे के बेयार । सोगहग नहीं कुछो कुल्हिए पिसाइल बा ॥ नीमन बबुआ….. हसी ठठा गइल भूल, शूल हियरा मझारपूरा पढ़ीं…\nबाबूजी बहुते कुछ समुझवनी ह\n– जयशंकर प्रसाद द्विवेदी आजु हमरा के नियरा बईठा के बाबूजी बहुते कुछ समुझवनी ह । दुनियाँ – समाज के रहन सभ हमरा के विस्तार मे बतवनी ह ॥ बाबूजी बहुते कुछ…. राजनीति के रहतब-करतब एने-ओने के ताक-झाँक बोली-ठिठोली के मतलबो आ नीक-निहोरा क आईना देखवनी ह ॥ बाबूजी बहुतेपूरा पढ़ीं…\nचलि गइल छोड़ि कवन देसवा हो बाबू, मिले नाहिं कवनो सनेसवा हो बाबू।। गोदिये से गइल, अवाक् रह गइनीं कवनो ना बस चलल, का का ना कइनी कुहुके करेजवा कलेसवा हो बाबू।। बबुआ तुँ रहल, एह अँखिया के जोति तोहरे ला झरेला, नयनवा से मोती हूक उठे हिया हरमेसवा होपूरा पढ़ीं…


कुशीनगर में शराब के जखीरा बरामद, पांच जने गिरफ्तार – टटका खबर\nकुशीनगर 14 अप्रैल (वार्ता). कुशीनगर के कप्तानगंज आ तरयासुजान इलाका से पुलिस आजु पांच गो तस्करन के गिरफ्तार करत ओहनी का कब्जा से 550 पेटी शराब बरामद क लिहलसि.\nपुलिस अधीक्षक अशोक कुमार पाण्डेय पत्रकारन के बचलें कि कप्तानगंज में पुलिस आ स्वाट टीम मिल के पंजाब निर्मित अवैध शराब के एगो कन्टेनर कब्जा में ले लिहलसि आ ओहमें राखल 550 पेटी माने कि कुल 26,400 शीशी क्रेजी रोमियो व्हिस्की बरामद कइलसि.\nएह सिलसिला मे दिनेश कुमार, विरेन्द्र अउर राज कुमार गुप्ता के कोतवाली इलाका के रौनीपारी गली से गिरफ्तार क लीहल गइल. पूछताछ में अपराधी बतवले सँ कि गाड़ी के नम्बर प्लेट बदल-बदल के ऊ शराब ढोवे के काम करेलें आ ई शराब पंजाब से हरियाणा होखत यूपी का रास्ते बिहार में सप्लाई कइल जाला.\nपुलिस कप्तान बतवलें कि दोसर बरामदगी तरयासुजान इलाका में भइल जहाँ पुलिस मुन्नीपट्टी गांव मे मनोज यादव के घर पर छापा मार के ओहिजा लुकावल 65 पेटी नाजायज शराब बरामद कइलसि. एह मामिला में दू जने के गिरफ्तारो कइल गइल बा.


निगाहे नागिन – Anjoria\nअभिनेत्री रिंकू घोष के भोजपुरी फिलिम ‘निग़ाहें नागिन’ के शूटिंग पिछला दिने बिहार के सीतामढी में पूरा हो गइल. एह फिलिम में रिंकू घोष नागिन के भूमिका में बाड़ी. पारिवारिक आ रीति रिवाजन पर बनल एह फिलिम के निर्देशन शाहिल सन्नी कइले बाड़न. फिलिम के तेरहो गाना दर्शकन के भरपूरपूरा पढ़ीं…


Sachin Tendulkar made Group Commander in AirForce – टटका खबर\nSachin Tendulkar made Group Commander in AirForce\nAir Force has conferred an honorary title of Group Commander to famous cricket player Sachin Tendulkar. He is the first sportsman to achieve such honor from the AirForce. Earlier Kapildev was made Lt.Colonel of Territorial Army. Sachin has been givenabasic training in military practices.\nमशहूर क्रिकेट खिलाड़ी सचिन तेंदुलकर के भारतीय वायु सेना आपन ग्रुप कमाण्डर के पदवी दिहले बिया. वायुसेना से एह तरह के सम्मान पावे वाला ऊ पहिला खिलाड़ी बाड़े. एहसे पहिले कपिलदेब के टेरिटोरियल आर्मी में लेफ्टीनेन्ट कर्नल बनावल गइल रहे. सचिन के ग्रुप कमाण्डर के पदवी देबे से पहिले उनका के वायुसेना के कार्यप्रणाली से परिचित करावल गइल आ उनका के बेसिक ट्रेनिंगो दिहल गइल बा.\nएगो शानदार समारोह में सचिन के वायुसेना के ग्रुप कमाण्डर के पदवी औपचारिक तौर पर दिहल गइल. भारत के राष्ट्रपति प्रतिभा सिंह पिछला २३ जून के सचिन के ई पदवी देबे के सूचना जारी कइले रही. वायुसेना के उमेद बा कि सचिन के शामिल भइला से देश के नौजवान वायुसेना में आपन रुचि बढ़इहें. सचिन वायुसेना के ब्राण्ड अम्बेसडर का रुप में काम करीहें.


खैरा – टटका खबर\nमहागठबन्हन के चुनाव जीतला का बादे से बिहार में अपराधी बेखौफ हो गइल बाड़े सँ. मुख्यमंत्री नीतीश कुमार भलही पुलिस वालन के चेतावसु कि कानून व्यवस्था के हर हाल में पालन होखे के चाहीं आ अपराधियन का खिलाफ बिना चेहरा देखले कार्रवाई होखे के चाहीं. बाकिर पुलिस अधिकारियनो के पता बा कि नीतीश के अब…\nRead More about सईंया भए कोतवाल अब डर केकर\nछपरा में चार गो डकैत गिरफ्तार\nपिछला १ जुलाई के कटेसर से लूटल स्टेट बैंक के पौने चार लाख से अधिका रुपिया का मामिला में पुलिस चार गो डकैतन के गिरफ्तार कर लिहलसि. चारो राजन साह गिरोह के अपराधी बतावल जात बाड़े. एह चारो में तरैया के लोकनाथ आ मुकेश, अउर खैरा के कन्हैया आ रंजीत शामिल बाड़े. पकड़ाइल अपराधियन का…\nRead More about छपरा में चार गो डकैत गिरफ्तार\nविकलांग लड़िका के बिआह गूंग बहिर से\nखैरा थाना के शाहपुर बलहिया गाँव के एगो विकलांग लड़िका विनोद कुमार राय अपना बिआह के अनेके प्रस्ताव नकारत आखिर में दरियापुर थाना के केवटिया गाँव के गंगाधर राय के गूंग बहिर बेटी से आमी के अम्बिका भवानी मंदिर में एगो सादा शादी क लिहलसि. एह बिआह के सभे सराहत बा कि आर्थिक रुप से…\nRead More about विकलांग लड़िका के बिआह गूंग बहिर से


भोजपुरी में पढ़ें: जरूरत बा, जरूरत बा, बहुते जरूरत बा एगो खांटी भोजपुरी टीवी सीरियल के! | ayodhya - News in Hindi - Duniadari\nHome Uttar Pradesh भोजपुरी में पढ़ें: जरूरत बा, जरूरत बा, बहुते जरूरत बा एगो खांटी...\nभोजपुरी में पढ़ें: जरूरत बा, जरूरत बा, बहुते जरूरत बा एगो खांटी भोजपुरी टीवी सीरियल के! | ayodhya – News in Hindi\nभोजपुरी फिलिम के बात होखे त केहू अंङुरी प कुल्हि गिना दी – गंगा मइया तोहे पियरी चढ़इबो, नदिया के पार, गंगा किनारे मोरा गांव, बिदेसिया, बलम परदेसिया. बाकिर इहे सावाल भोजपुरी टीवी सीरियल के बारे में होखे त अगलो बगल झांकाला प दिमाग में कवनो नाव नइखे आवे वाला. अइसनो बात नइखे कि भोजपुरी में कवनो टीवी सीरियल देखे के ना मिलेला. बिग गंगा चैनल प ‘कुमकुम भाग्य’, ‘ब्रह्मराक्षस’, ‘काला टीका’, ‘जिंदगी की महक’ आ ‘केहु आपन बा’ जइसन सीरियल देखेके मिलल बा, बाकिर कुल्हि के कुल्हि हिंदी सीरियलन के भोजपुरी में पैरा-डब कई दीहल गईल बा.\nएकनी में से एगो कुमकुम भाग्य ही बाटे जवन जी टीवी पर आवता आ बिग गंगा प भी देखावल जाता. दूनो में फरक बस एतने बा कि डायलाग हिंदी से भोजपुरी में बदलि दीहल गइल बा. एकनी में कुमकुम भाग्य, ब्रह्मराक्षस, काला टीका आ जिंदगी के महक के त नामो नइखे बदलल गइल. ‘केहु आपन बा’ के नाव जरूर भोजपुरी में बदलि दीहल गइल बा. ई सीरियल हिंदी में ‘कोई अपना सा’ नाम से आ टेलीकास्ट भोइल रहे बाद में भोजपुरी में एकरा के केहू आपन बा नाव से देखावल गइल.\nआखिर का बात बा कि भोजपुरी में हिंदी लेखा एको अइसन टीवी सीरियल नइखे जेकर नाव पूछते जाबान प आ जाउ? आखिर का बात बा कि भोजपुरी में ‘भाबी जी घर पर हैं’, ‘तारक मेहता का उलटा चश्मा’, आ ‘सीआईडी’ जइसन सीरियल कबो देखे के ना मिलेला, कि देखाला के बादो ओकर सीन सभे मन में मांड़रात रहे?\nभोजपुरी में पढ़ें: बखत बदल गईल कहां से चल के कहां आ गइल आदमीभउजाई के साथ हंसी माजाक वाला जाताना गाना बाड़े स, अइसन लागेला कि ‘भाबी जी…’ सीरियल बानावे वालन के आइडिया भी भोजपुरिये एलबम देखिके के मिलल होई. ‘सविता भाभी’ कामिक में त चलि गइल. बाद में ओकारा पर रोक भी लागा दीहल गइल, काहे से कि ओइसन चीज टीवी खातिर त बनि ना सकेला. वइसे सविता भाभी टाइप से मिलत जुलत वीडियो यू-ट्यूब प देखे के बहुते मिलि जइहें स.\nसुने के मिलेला कि बड़ त बड़ छोट छोट लइको सभे भाबी जी घर पर हैं देख तारे स. ओमे के सक्सेना जी लेखा बचवन सब बात बात पर ‘आई लाइक इट’ बोल तारे स. हामारा त अचरज के ठेकाना ना रहे जब आपाना एगो सखी के लइका के भाबी जी वाले सक्सेना जी लेखा बोलत देखनी. बचवन सब गिरि-परि जालेस आ रोए लागेले स त ओ जगहि के ठोकि के ओकनी के चुप कारावे के परेला. हामारा सखी के लइका दउरि के आवत रहे आ देवाली में लड़ि गइल. घाव लागला पर रोए के जगहि मुंह बाना के कहलसि – ‘आई लाइक इट’. अब एहु से बड़ तारीफ कहीं सुने के मिली कवनो चीज के बारे में.\nओ घाटना के बाद से ईहे बुझाइल कि कवनो चीज केहुके काताना पसन आवता ओकारा के समझे खातिर ए से बड़ उदाहरण ना देखे के मिली. हम त कहबि कि भोजपुरी में फूहरपन के अगर खतम कई दीहल जाउ भाबी जी घर पर हैं जइसन सीरियल लाएक काहानी पहलिलहीं से भरल परल बाड़ी स. भोजपुरी में अइसन फिलिमो बनेली स. बाकिर फिलिम त फिलिम भोजपुरी के गाना तक सुनल भारी पड़ेला. आताना फूहर, आताना फूहर कि घर परिवार के के कहो, कई बार त अकेलहूं बइठि के देखे सुने में सरम आवेला.\nभोजपुरी में पढ़ें- बनारसी मस्ती : भंग से भस्म तक कुछ नाहीं छूटल\nनिमकी मुखिया एगो अइसन सीरियल रहे जवन भोजपुरी में ना भइला के बाद भी माटी के पूरा महक परोसि देत रहे. निमकी मुखिया सहित जे भी किरदार रहे ऊ बोले त हिंदी बाकिर आंदाज बिलकुल ठेठ – ‘काहें किया रे… तुम्हरा हीमत कइसे हुआ?’ टोन त ओइसने भाबी जी घर पर हैं में भी अंगूरी भाभी बोलेली – ‘कइसन बा… ठीक बा!’\nआपाराध प सीआईडी काताना लामा चलल. भोजपुरी में ओइसन सीरियल बने त खतम होखे के कबो नावो ना ली. यूपी-बिहार के माफिया डान आपाराध से लेके परेम के भी दुनिया भरि के काहानी बा. श्रीप्रकाश शुक्ला के एनकाउंटर के काहानी से इंटरनेट भरल परल बा. बड़ से बड़ सामाचार वेबसाइट श्रीप्रकाश शुक्ला के काहानी के आपाना पाडकास्ट में सामिल कइले बाड़ी स. भोजपुरी में अइसन सीरियल बनी त काताना पापुलर हो सकेले स ओकर कवनो आंदाजा ना लागावल जा सकेला.\nदूरदर्शन से लेके निजी टीवी चैनलन प ले आजादी के आंदोलन से लेके आजादी के नायकन तक प भी एक से एक नीमन सीरियल बनल बाड़े स आ पापुलर भइल बाड़े स. अबहियों भीमराव आंबेडकर आ नेताजी सुभाष चंद्र बोस पर टीवी सीरियल बनतारे स. चित्तू पांडेय प आजु ले केहू सीरियल बानावे के बारे में काहे ना सोचल. मंगल पांडेय प त फिलिमो बनि चुकल बा, बाकिर चित्तू पांडेय आजादी के जवन रूप देखवले ओकारा के टीवी प लोग काताना मन लागा के देखी बातावे के जरूरत नइखे. बाद में भी देखल जाऊ त चंद्रशेखर आ जयप्रकाश नारायण प भी त ओइसने सीरियल बनि सकेले स.\nभोजपुरी में पढ़ें: भारतीय सिनेमा जब बोले लागल तबे से पर्दा प भोजपुरियो बोलsता\nलोहा सिंह नाटक त खाली रेडियो प सुने के मिलत रहे. सांझि के छ बजे से पहलिहीं लोग काम धाम ओरिया के रेडियो से कान लागा के बइठि जाऊ. आजु टीवी प लोहा सिंह के नाटक के काहानी दोहरा दीहल जाऊ त खाली भोजपुरी का देस के अङरेजी बोलेवाला लोग भी सब काम धाम छोड़ि के देखिहें. अगर राजू श्रीवास्तव के स्टैंड अप कॉमेडी के गजोधर भइया के भी आपाना बीचे में महसूस कइल जा सकेला त लोहा सिंह, खदेरन के मदर, मुखिया जी आ फाटक बाबा के टीवी प देखे के मिली जाउ त कहे के बा का हालि होई.\nई ठीक बा कि हिंदी, कन्नड़ आ दोसारा भासा के टीवी सीरियल के डायलाग भोजपुरी में कइके परोसि दीहल जाता, बाकिर ई ना भुलाए के चाहीं कि खांटी खांटिए होखेला. डुपलीकेट डुपलीकेटे होला. खांटी हरमेसा डुपलीकेट प भारी पड़ेला.\nजइसे ब्योमकेश बक्षी आ तेनाली रामा प टीवी सीरियल बन तारे स ओसहीं भोजपुरी में लाल बुझक्कड़, अकिला फुआ आ घाघ-घाघिनो प त बनि सकेला. जइसे जय संतोषी मां फिलिम से लेके टीवी सीरियल ले खूबे देखल गइल का ‘हे छठी मइया’ केहू बानावे त कम लोग देखिहें का. बलुक रेकाड फेल हो जाई जावना हिसाब से छठि के माहातम आ आस्था जुड़ल बा. छठि के मोका पर कवन सामाचार चैनल ना होला जे छठि के लाइव देखावे में पूरा ताकत ना झोंकि देला.\nभोजपुरी में पढ़ें: जानी खान पान संबधी भोजपुरी के कहावत सावन साग न भादों दही..\nबात ईहे बा कि केहू के आगे त आवहिं के पड़ी. बाकिर आगे आवे वाला के भी आपाना प, आपाना बोली प, आपाना लोगन प भरोसा रखे के पड़ी. एक बार अगर केहू एही भरोसा के साथ हिमति देखाउ त ओकरो नाव अमर हो जाई.\nढेर देर ना भइल. जब से चीन के ऐप टिक टाक पर रोक लागा दीहल गइल तब से देसी ऐप के माङ जोर पकड़े लागल बा. बात आगे बढ़ल त इंफोसिस आ आधार वाले नंदन नीलेकणि एक लाख के बात कहले – ऐप बानावे के त बनि जाई बाकिर ओकर बिजनेस माडल कइसे तेयार होई? भारत में कई क्षेत्रन में अइसन चुनउती खाड़ा बाड़ी स. भोजपुरी टीवी सीरियलो के मामला अइसने लागता. एक बार केहू बिजनेस माडल समझे के कोसिस करो त अपनेआप राह मिलत जाई.\nकवनो बड़ काम असहिं पाहाड़ लेखा लागेला. दसरथ मांझी भी त भोजपुरिये इलाका के रहले. अब त ईहे बुझाता कि भोजपुरी सीरियल बानावे खातिर भी केहू के दसरथ मांझीए बने के पड़ी – का पाता भोजपुरी टीवी भी एगो अउर दसरथ मांझी के भरोसे बइठल होखे!\nPrevious articleजया बच्चन के बयान पर बोले रणवीर शुरी, ‘हमें कोई सजी हुई थाली नहीं दी गई’\nNext articleपंजाब: किसान समिति ने की ‘रेल रोको’ आंदोलन की घोषणा, 24 से 26 सितंबर के बीच होगा प्रदर्शन


अजय के सफारी – Anjoria\nभोजपुरी सिनेमा के एक्शन स्टार अजय दीक्षित के गाड़ियन के शौक़ीन मानल जाला. पिछला दू साल में बेटवा बाहुबली, नज़रिया तोहसे लागी, पापी के पाप काहे गंगा धोये अउर करेंट मारे गोरिया जइसी सफल आ चर्चित फिल्म दे चुकल अजय दीक्षित का लगे गाडियन के कवनो कमी नइखे. मुंबई में रहत अजय भारत में कतहियों जासु उनुकर पहिला पसन्द अपने गाड़ी होले. अब चाहे ऊ उनुकर घर जौनपुर होखे भा फिल्म वितरण के शहर पटना. लगभग आधा दर्ज़न गाड़ियन के मालिक अजय के मौजूदा पसंदीदा गाडी हवे टाटा सफारी. सफारी खरीदे का बारे में बतावत अजय कहले कि एक बेर ऊ बिहार के एगो गाँव में शूटिंग करत रहले. पूरा यूनिट गाँवे में ठहरल रहुवे लेकिन उनुका के आ फिल्म के नायिका गुंजन कपूर के छपरा में टिकावल गइल रहे, जहवाँ से ऊ लोग रोज सफारी से आवे जाये. एक दिन शूटिंग कर के वापिस लवटत घरी ऊ ड्राइवर से कहि के खुद सफारी चलावे के फैसला कइले. आ जब पहिला बेर सफारी चलवले त ओकर ड्राइव अतना पसन्द आ गइल कि मुंबई आवते सफारी खरीद लिहल.\nअबकी दीपावली पर ऊ अपना गाँव जौनपुर सफारीए से गइले. अजय खुद कहेलें कि ऊ अपने गाड़ी से कतहियों गइल पसन्द करेलें चाहे ऊ जगहा मुंबई से कतनो दूर होखे.


हाल के बदलाव - विकिपीडिया\nए विकि पर हाल में भइल बदलाव इहाँ देखल जा सकत बा।\nआँकड़ासभ:→ कुल लेख (7,994)रैंक • संपादन (721,672) • सदस्य (29,293) • सक्रिय सदस्य (34) • गहिराई (604.336)\nलेख लिस्ट:→ लमहर • सुझावित • बीछल • नीक • नाया • छोट • इंटरविकि • विकिडेटा • लाल कड़ी • संपादन अनुरोध (0)\nकाम बाकी:→ हटावे लायक (0) • हचर्चा (0) • आधार छंटाई (0) • रोक समीक्षा (0) • मदद करीं (0) • प्रबंधक सूचनापट\nसाथी प्रोजेक्ट:→ विक्शनरी • विकिकहनाम • विकिताब • विकिजतरा • विकिस्रोत • विकिस्पीशीज • विकिडेटा • कॉमंस • मेटा • अंगरेजी विकि\n04:09, 28 जून 2022 से शुरु होखे वाला नया बदलाव देखावल जाय\nनाँवस्थान: सगरी (मुख्य) वार्तालाप प्रयोगकर्ता प्रयोगकर्ता वार्ता विकिपीडिया विकिपीडिया वार्ता चित्र चित्र वार्ता मीडियाविकि मीडियाविकि वार्ता टेम्पलेट टेम्पलेट वार्ता मदद मदद वार्ता श्रेणी श्रेणी वार्ता TimedText TimedText talk Module Module talk Gadget Gadget talk Gadget definition Gadget definition talk\nखाता बनवले के लॉग 09:13 खाता Gamerz ajjubhai बातचीत योगदान बनावल गइल  टैग कुल: मोबाइल संपादन मोबाइल वेब संपादन\nछो गौतम बुद्ध 07:59 −136 SM7 बातचीत योगदान (Reverted edits by 2409:4052:2E22:9B2E:98A5:94F7:CF4A:6A20 (talk) to last revision by SM7) टैग: Rollback\nगौतम बुद्ध 07:09 +136 2409:4052:2e22:9b2e:98a5:94f7:cf4a:6a20 बातचीत (नादान बुद्ध भिक्षु -most popular indian motivational story) टैग कुल: Reverted विजुअल संपादन\nछो 10 अगस्त 03:35 −2,007 SM7 बातचीत योगदान (Reverted edits by 2409:4064:A17:32E0:6E12:2D9D:A77F:9ABC (talk) to last revision by SM7) टैग: Rollback\nसंगमरमर 03:06 +1,344 SM7 बातचीत योगदान (फोटो जोड़ल गइल)\nसंगमरमर 02:59 +5,134 SM7 बातचीत योगदान (बिस्तार कइल गइल)\nन रेजा हुसैनी नस्साब के ह 21:52 +1,583 Academycanada बातचीत योगदान (~~~~) टैग: Visual edit: Switched\nसंगमरमर 18:42 +4,326 SM7 बातचीत योगदान (बिस्तार कइल गइल)\nसंगमरमर 18:17 +2,851 SM7 बातचीत योगदान (बिस्तार कइल गइल)\nसंगमरमर 18:07 +2,482 SM7 बातचीत योगदान (बिस्तार कइल गइल)\nसंगमरमर 17:51 +162 SM7 बातचीत योगदान (फोटो जोड़ल गइल)\nन मेटामार्फिक 17:46 +104 SM7 बातचीत योगदान (पन्ना मेटामार्फिक चट्टान पर अनुप्रेषित कइल गइल) टैग: नाया अनुप्रेषण\nसंगमरमर 17:45 +335 SM7 बातचीत योगदान (ज्ञानसंदूक जोड़ल गइल)\nसंगमरमर 17:26 +1,118 SM7 बातचीत योगदान (संदर्भ जोड़ल/सुधारल गइल)\nसंगमरमर 17:17 +43 SM7 बातचीत योगदान (हॉट-कैट द्वारा श्रेणी:चट्टान जोड़ल गइल)\nन मार्बल 17:16 +79 SM7 बातचीत योगदान (पन्ना संगमरमर पर अनुप्रेषित कइल गइल) टैग: नाया अनुप्रेषण\nन संगमरमर 17:15 +1,931 SM7 बातचीत योगदान (नया आधार लेख)\n10 अगस्त 17:04 +10 2409:4064:a17:32e0:6e12:2d9d:a77f:9abc बातचीत टैग कुल: Reverted मोबाइल संपादन मोबाइल वेब संपादन\n10 अगस्त 16:57 +49 2409:4064:a17:32e0:6e12:2d9d:a77f:9abc बातचीत टैग कुल: Reverted मोबाइल संपादन मोबाइल वेब संपादन\n10 अगस्त 16:55 +1,948 2409:4064:a17:32e0:6e12:2d9d:a77f:9abc बातचीत टैग कुल: Reverted मोबाइल संपादन मोबाइल वेब संपादन\nUser rename log 16:29 Martin Urbanec बातचीत योगदान renamed user Metaverse (9 edits) to DutchTina (rv illegitimate rename, taking over someone else's username (see SN discussion for details))\nगुरु गोबिंद सिंह 06:04 +6,038 SM7 बातचीत योगदान (बिस्तार कइल गइल)\nगुरु गोबिंद सिंह 05:25 +1,579 SM7 बातचीत योगदान (बिस्तार कइल गइल)\nगुरु गोबिंद सिंह 05:24 +9,945 SM7 बातचीत योगदान (बिस्तार कइल गइल)\nगुरु गोबिंद सिंह 04:54 +5,971 SM7 बातचीत योगदान (बिस्तार कइल गइल)\nइस्तांबुल 22:40 −17 CommonsDelinker बातचीत योगदान (Removing CoA_Istanbul.svg, it has been deleted from Commons by Rosenzweig because: per c:Commons:Deletion requests/File:CoA Istanbul.svg.)\nUser rename log 19:02 MdsShakil बातचीत योगदान renamed user মো. আব্দুল্লাহ আল নোমান (0 edit) to MdaNoman (Per request on bnwiki)\nहटवले के लिस्ट 16:50 SM7 बातचीत योगदान द्वारा पन्ना थॉमस एंड फ्रेंड्स हटा दिहल गइल (व2: टेस्ट पन्ना: content was: "thumb '''''थॉमस एंड फ्रेंड्स''''' (''Thomas & Friends'')", and the only contributor was "1.42.58.153" (talk))\nगोपालगंज जिला 15:05 +7 223.184.139.128 बातचीत (→परब-त्यौहार) टैग कुल: मोबाइल संपादन मोबाइल वेब संपादन\nहेट स्पीच 14:56 +443 186.143.162.248 बातचीत टैग: Visual edit: Switched\nभारतीय राज्यन के वर्तमान गवर्नर लोगन के लिस्ट 08:46 −42 CommonsDelinker बातचीत योगदान (Removing Jagdeep_Dhankar_profile.jpg, it has been deleted from Commons by King of Hearts because: Copyright violation: Quality is different but the same photo is available her)\nगुरु गोबिंद सिंह 00:30 −388 SM7 बातचीत योगदान (→परिवार आ सुरुआती जिनगी: सफाई कइल गइल)\nगुरु गोबिंद सिंह 00:28 +384 SM7 बातचीत योगदान (→परिवार आ सुरुआती जिनगी: सुधार कइल गइल)\nछो गुरु गोबिंद सिंह 00:25 −120 SM7 बातचीत योगदान (→परिवार आ सुरुआती जिनगी: सुधार कइल गइल)\nगुरु गोबिंद सिंह 00:23 +6,650 SM7 बातचीत योगदान (→परिवार आ सुरुआती जिनगी: बिस्तार कइल गइल)\nगुरु गोबिंद सिंह 00:16 +5,415 SM7 बातचीत योगदान (बिस्तार कइल गइल)\nछो गुरु गोबिंद सिंह 23:09 +10 SM7 बातचीत योगदान (सुधार कइल गइल)\nगुरु गोबिंद सिंह 23:08 +47 SM7 बातचीत योगदान (सुधार कइल गइल)\nगुरु गोबिंद सिंह 23:07 +3,128 SM7 बातचीत योगदान (ज्ञानसंदूक जोड़ल गइल)\nन गुरु गोबिंद सिंह 23:05 +7,029 SM7 बातचीत योगदान (नया आधार लेख)\nलंदन 19:24 −346 SM7 बातचीत योगदान (सफाई कइल गइल) टैग: Manual revert\nछो क्लाउड कंप्यूटिंग 16:11 0 Amherst99 बातचीत योगदान\nछो टेम्पलेट:का आपके मालूम बा? 15:23 −2 SM7 बातचीत योगदान (सुधार कइल गइल)\nछो टेम्पलेट:का आपके मालूम बा? 15:22 0 SM7 बातचीत योगदान (सुधार कइल गइल)\nटेम्पलेट:का आपके मालूम बा? 15:21 −69 SM7 बातचीत योगदान (अपडेट कइल गइल)\nछो गौतम अडानी 15:14 −14 SM7 बातचीत योगदान (-stubtag)\nगौतम अडानी 15:13 +20,456 SM7 बातचीत योगदान (बिस्तार कइल गइल)\nकलकत्ता 06:11 +12,925 SM7 बातचीत योगदान (→भूगोल: बिस्तार कइल गइल)\nगुवाहाटी 05:22 +3,813 SM7 बातचीत योगदान (बिस्तार कइल गइल)\nचौरंगी 19:48 +558 SM7 बातचीत योगदान (बिस्तार कइल गइल)\n"https://bh.wikipedia.org/wiki/विशेष:RecentChanges" से लिहल गइल


१६ दिन में पूरा भइल दिनेश यादव के दिवानगी – Anjoria\n१६ दिन में पूरा भइल दिनेश यादव के दिवानगी\nMarch 8, 2014 Editor फिल्म, मनोरंजन 0\nजानल मानल निर्माता कांतिलाल पी मारू आ सुपरहिट निर्देशक दिनेश यादव के अगिला फिलिम “दिवानगी हद से” के शूटिंग गुजरात के राजपिपला में रिकार्ड १६ दिन का भितरे पूरा क लीहल गइल बा. एहसे पहिले निर्माता कांतिलाल पी मारू आ निर्देशक दिनेश यादव सुपर हिट फिलिम “कसम वर्दी की” दिहले रहलें.\nदिवानगी हद से\nकुछ काम लायक वीडियो जवना के देखल जरुरी बा..


Permalink Reply by sanjiv verma 'salil' on January 26, 2013 at 11:48pm\nमुख्य प्रबंधकPermalink Reply by Er. Ganesh Jee "Bagi" on January 26, 2013 at 11:53pm\n//आजु-काल्हि के रीत बा, कर औसर से प्यार।\nकौनौ आपन देस में, नहीं किसी का यार।।//\nएकदम हकीक़त आगे में रख दिहनी आचार्य जी, सब दोहा बेजोड़ बा, आयोजन के अंतिम बेला मे आईल इ प्रस्तुति बहुते रुचल, बहुत बहुत बधाई सवीकार कईल जाव |\nमुख्य प्रबंधकPermalink Reply by Er. Ganesh Jee "Bagi" on January 26, 2013 at 11:55pm\nकार्यक्रम सफल बनावे बदे सब लोगन के आभार,


भोजपुरी गीत – Anjoria\nTag: भोजपुरी गीत\nमई 6, 2021 Editor\nआचार्य अंबिका दत्त त्रिपाठी ‘व्यास’ हम जनम भर केहू के मनावत रहीं,केहू माने न माने त हम का करीं,आसरा में उमरिया बितावत रहीं,केहू जाने न जाने त हम का करीं.…\nराष्ट्र प्रेम के एगो गीत\nनवम्बर 20, 2016 कार्यकारी सम्पादक\nमान बढ़ाईं जा माटी के रामरक्षा मिश्र विमल दुअरा अंगना कहिया छिटकी मधुर किरिनिया भोर के कहिया पन्ना पलटल जाई भारत माँ के लोर के ? तमिल तेलगू…\nमई 14, 2016 Editor\n– लाल बिहारी लाल कवन भूल भइल हमसे भारी विधाता दिहल तू अइसन नारी बात-बात पर गाल बजावे कह कछुओं तS आंख देखावे कलजुग के अइसन नारी विधाता दिहल तू……..…\nका बाँचल बा गाँव में\n– शशि प्रेमदेव ना सनेहि के छाँव, न ममता के आँचर बा गाँव में! का जाई उहवाँ केहू अब, का बाँचल बा गाँव में? छितिर बितिर पुरुखन के थाती, बाग-बगइचा,…\nअक्टूबर 3, 2013 Editor\nमंगल के साँझ बलिया के लोग बापू भवन, टाउन हॉल, में भोजपुरी लोकरस में देर रात ले डूबल उतराइल. भोजपुरी गीतन से फूहड़पन हटावे का अपना अभियान के रचनात्मक तरीका…


मिसिर पुराण: September 2015\nए मठाधीश !\nका मठाधीश !!?\nतुहूँ आ हमहूँ\nबानी जा भोजपुरिया\nउठवले रहीं झण्डा\nउखाड़ दीं जा किला\nहिला दीं जा संसद\nमठाधीश तक ले ठीक बा\nनेता बने में बुझाता\nत चादर गुलदस्ता पईनी\nनेता बनब त हो जाई\nई कुल आउट\nभाग मरदे !!!\nनेता बनके लोगन के\nबुरबक बनावल जायी\nलोगन के जगावे के नावें\nआन्ही-थोपी खेलावल जायी\nघुमल जायी गांवे- गाँव\nनिमन चबूतरा पे लिहल\nबोले के मौका\nमाइक पे मिली\nबड़का फरेम में फोटो खिंचाई\nमुखड़ा के चौखट खिली\nबुड़बकाही मत बतियाव !\nअब नेता बन के\nत ए मठाधीश !\nपहिराईं जा टोपी\nबजाईं जा फोंफी\nबांटी जा गेयान\nPosted by ShashiRanjan Mishra at 8:40 AM\nLabels: कविता, मठाधीशी


बिहार मुख्यमंत्री चुनाव में महागठबंधन के हार के मुख्य कारण क्या रहे? : Bihaar Mukhyamantree Chunaav Mein Mahaagathabandhan Ke Haar Ke Mukhy Kaaran Kya Rahe | Download Bolkar App\nबिहार मुख्यमंत्री चुनाव में महागठबंधन के हार के मुख्य कारण क्या रहे?\nBihaar Mukhyamantree Chunaav Mein Mahaagathabandhan Ke Haar Ke Mukhy Kaaran Kya RaheYour browser does not support the audio element.\nबिहार मुख्यमंत्री चुनाव में महागठबंधन के हार के मुख्य कारण क्या रहे?Bihaar Mukhyamantree Chunaav Mein Mahaagathabandhan Ke Haar Ke Mukhy Kaaran Kya RaheYour browser does not support the audio element.\nबिहार मुख्यमंत्री चुनाव में महागठबंधन


टटका खबर, शनिचर, २५ फरवरी २०१२ | Anjoria's Weblog\nमुख्यमंत्री नीतीश कुमार आजु पटना जिला में मसौढ़ी के गाँधी मैदान में महादलित रेडियो योजना के शुरूआत करीहें. एह योजना में हर महादलित परिवार के एगो रेडियो खरीदे खातिर चार सौ रूपिया के कूपन बाँटल जाई.\nकाल्हु पेश भइल बजट में प्रस्ताव कइल गइल बा कि निजी बिल्डरन के बनावल आवासीय भा व्यवसायिक परिसर पर एक फीसदी का दर से टैक्स लगावल जाई. एहसे फ्लैट खरीदल अउरी महँग हो जाई.\nप्रेस परिषद के अध्यक्ष न्यायमूर्ति मार्कण्डेय काटजू काल्हु पटना विश्वविद्यालय में आयोजित एगो समारोह में आरोप लगवलन कि बिहार में मीडिया आजाद नइखे. अगर कवनो पत्रकार सरकार भा मंत्रियन का खिलाफ कवनो खबर देला त प्रबन्धन ओकरा के चुप करावे भा हटावे में लाग जाला.\nबक्सर के चौंगाई भगेन सड़क पर काल्हु एगो बस तिलक समारोह से लवटत दू गो नौजवानन के कचारत भाग गइल. दुनु नवहियन के ओहिजे मौत हो गइल.\nएनआरएचएम घोटाला के जाँच करत सीबीआई आजुओ छापा मारल जारी रखले बिया. एहसे करिया कमाई करे वाला मुख्य चिकित्सा पदाधिकारियन के जान साँसत में पड़ल बा. काल्हु छत्तीस जगहा छापा मारल गइल रहे. एह सिलसिला में अबही ले चौदह गो मुकदमा दर्ज करावल गइल बा. काल्हु बनारस में छह जगहा आ बलिया के बिल्थरा रोड में छापा पड़ल रहे.\nकांग्रेस का बारे में समाजवादी आपन पत्ता अबही देखावे के तइयार नइखे. ओकर कहना बा कि छह मार्च का बादे बतावल जाई कि पार्टी के का रुख रही कांग्रेस खातिर. पार्टी जानत बिया कि ममता के विरोध का चलते कांग्रेस के हालत पहिलही से पातर चलत बा. यूपी विधानसभा के चुनाव परिणाम अइला का बादे देखल जाई कि कांग्रेस का साथे कवन आ कइसन संबंध राखे के बा.\nचुनाव आयोग नोटिस भेज के केन्द्रीय कोयला मंत्री श्रीप्रकाश जायसवाल से उनुका बयान पर सफाई मँगले बावे. जयसवाल पर आरोप बा कि ऊ राष्ट्रपति शासन लगावे के धमकी दे के वोटरन के डेरववले बाड़न. सफाई सोमार का दुपहरिया ले आ जाये के चाहीं.\nविश्व स्वास्थ्य संगठन आजु भारत के पोलियो मुक्त देश बतावत ओकरा के पोलियो प्रभावित देशन का सूची में से निकाल दिहलसि. बाकिर अबही दू साल अउरी देखला का बादे प्रमाण पत्र जारी करी.\nगृहमंत्री पी चिदम्बरम दस गो राज्य के मुख्यमंत्रियन के चिट्ठी लिख के कहले बाड़न कि देश के सुरक्षा केन्द्र आ राज्य दुनु के मिल के करे के चाहीं. अब एह बात पर विचार करे खातिर देश भर के पुलिस प्रमुखन के बइठक दिल्ली में करावल जाई.\nदेश के बहुते व्यस्त हवाई अड्डन में से दुसरा नंबर पर आवे वाला मुंबई एयरपोर्ट के मुख्य रनवे आजु साढ़े एगारह बजे से साढ़े चार बजे ले बंद रही काहे कि एकरा के लमारल जात बा. अइसने बंदी फेर तीन आ दस मार्च के करावल जाई.\nकेन्द्र सरकार शुक का दिने तमिलनाडू के कुडनुकुलम इलाका में काम करे वाला तीन गो एनजीओ के लाइसेंस रद्द कर दिहलसि काहे कि ई लोग चंदा से मिलल धन के इस्तेमाल सही काम में ना कर के परमाणु विरोधी अभियान चलावत रहुवे.\nकपिल सिब्बल फेरु सोशल मीडिया का खिलाफ बोलत कहले बाड़न कि जब प्रेस आ टीवी पर नियम लागू होला त सोशल मीडिया पर काहे ना लागू होई. कहलन कि ई कहला से काम ना चली कि ओह लोग के सर्वर दोसरा देश में बा एहसे ऊ लोग एहिजा के नियम माने खातिर मजबूर नइखे.\nपश्चिम बंगाल में एगो अउर कांग्रेसी मंत्री श्रम राज्य मंत्री रबीना यास्मीन के कहना बा कि उनुका के भाव नइखे दिहल जात आ सरकारी कार्यक्रम भा महत्वपूर्ण बइठकन में बोलावा नइखे भेजल जात.\nजी स्पेक्ट्रम घोटाले में केंद्रीय गृह मंत्री पी चिदंबरम के भूमिका जांचे खातिर सुप्रीम कोर्ट में एगो अउर याचिका दायर भइल बा. एकरा के सेंटर फॉर पब्लिक इंटरेस्ट लिटिगेशन नाम के गैर सरकारी संगठन दायर कइले बा.\nनितिन गडकरी का निर्देश का बावजूद कर्नाटक भाजपा में अंतर्कलह जारी बा. येदियुरप्पा छरियाइल बाड़न कि उनुका के सत्ताइस फरवरी से पहिले फेरु मुख्यमंत्री बना दिहल जाव ना त …\nनयी दिल्ली के प्रगति मैदान में नौ दिन ले चले वाला बीसवाँ पुस्तक मेला के उद्घाटन आजु कपिल सिब्बल करे वाला बाड़े.\nयुपी के टीईटी परीक्षा घोटाला का सिलसिला में माध्यमिक शिक्षा परिषद के सचिव रहल प्रभा त्रिपाठी इलाहाबाद उच्च न्यायालय में याचिका लगा के आपन गिरफ्तारी रोकवावे के गोहार लगवले रहुवी. अदालत प्रभा त्रिपाठी के गिरफ्तारी पर रोक लगा दिहलसि. एह मामिला में शिक्षा निदेशक संजय मोहन पहिलही गिरफ्तार कइल जा चुकल बाड़े.\nभारत के पुरूष आ महिला हॉकी दुनु टीम ओलम्पिक क्वालिफायर के फाइनल में चहुँप गइल बा. पुरुष हॉकी टीम पौलेण्ड के चार दू से हरा के आ महिला हॉकी टीम इटली के हरा के फाइनल में चहुँपल. फाइनल में पुरुष टीम फ्रांस से महिला टीम दक्खिन अफ्रीका से मुकाबला करी.\nभारत के सानिया मिर्जा आ रूस के येलेना वेस्निया के जोड़ी दुबई ओपन टेनिस के महिला डबल्स के फाइनल में चहुँप गइल जहाँ आजु एह जोड़ी के मुकाबला लिजेल हूबर आ लिसा रेमण्ड के जोड़ी से होखे वाला बा.\nThis entry was posted in उत्तर प्रदेश, खेल, देश-दुनिया, बिहार and tagged टटका खबर, news in bhojpuri by Anjoria. Bookmark the permalink.


देशद्रोही के ताजपोशी – बतंगड़ 63 – Anjoria\nदिसम्बर 7, 2017 देशद्रोही के ताजपोशी, बतंगड़3\nराष्ट्रवादी भा भक्त भइल खराब बाति ना होखे बाकिर गुजरात चर्च के माथ अधिकारी, जिनका के आर्कबिशप के पदनाम से जानल जाला, एकरा के पाप का तरह मानेलें. पिछला दिने बाकायदा चिट्ठी लिख के ऊ सगरी ईसाईयन के आदेश दिहले बाड़न कि गुजरात चुनाव में राष्ट्रवादियन का खिलाफ भोट डाले लोग. उनुका एह बाति के फिकिर ध लिहले बा कि गँवे-गँवे पूरा देश राष्ट्रवादियन के प्रभाव में जाए लागल बा आ अगर गुजरात में ई लोग फेरु जीत गइल त राष्ट्रद्रोहियन के जीयल मुश्किल हो जाई. अब कवनो धर्माधिकारी एह तरह के बाति करे त ओकर संज्ञान लीहल जरुरी हो जाला. अब जब आर्कबिशप चाहत बाड़न कि राष्ट्रद्रोही ताकतन के जीत होखो त ऊ सगरी ईसाई समाज के कटघरा मे खड़ा कर देत बाड़न. उनुका चिट्ठी प सफाई देत उनुकर बोलतुआ के कहनाम रहल कि एह तरह के चिट्ठी कवनो पहिला बेर नइखे जारी भइल आ हर चुनाव के बेरा अइसन होत रहेला. त मान लेबे के चाहीं कि या त ईसाई समाज एह लोग के बाति ना माने भा मानेला आ राष्ट्रद्रोही ताकतन खातिर भोट करत रहेला. बाकिर हम एह बाति के माने ला तइयार नइखी. ईसाई समाज देश के दुश्मन ना ह आ ऊ एह दिसाईं अपना धर्माधिकारियनो के बाति प कान ना देव. अगर देत रहीत त गोवा आ उत्तर पुरुब के राज्यन में राष्ट्रवादी भाजपा के सरकार ना बनती सँ. बाकिर गुजरात के आर्कबिशप के बाति सुनीं त माने के पड़ी कि कांग्रेसी गोल उनुका नजर में राष्ट्रवादी ना ह.\nई त सभे मानी कि आर्कबिशप अइसन कुछ ना कहि सकसु जवन इटली के वेटिकन का राय से फरका होखो. त ई माने में कवनो उरेज ना होखे के चाहीं कि वेटिकनो मानेले कि कांग्रेस राष्ट्रवादी ना ह. ओह लोग के अपना इटली के बेटी का बारे में निकहा जानकारी होखबे करी. इटली के बेटी आ अब भारत के पतोहुओ एह हिसाब से राष्ट्रवादी ना हई काहे कि रहती त चर्च उनुका समर्थन में आगे ना आइल रहीत. अब एह राष्ट्रविरोधी गोल के मुखिया के जगहा महतारी का बदले उनुका बबुआ कै दीहल जाए वाला बा. आ एह गोल के राष्ट्रविरोधी भा देशद्रोही हम नइखीं कहत, हम त आर्कबिशप के कहना गोस्पेल टुरूथ मान के चलत बानी. हमरा जइसन आदमी के कवन औकात जे हतना बड़हन धर्माधिकारी के बाति काट सकीं. एहसे कांग्रेसी गोल के कवनो मनई के हमरा बाति से विरोध होखो त ऊ पहिले आर्कबिशप से पुछो कि ऊ अइसन काहे कहलन कि राष्ट्रवादियन के भोट ना देके ओकरा विरोधियन के भोट देबे के बा. गुजरात में राष्ट्रवादी भाजपा के विरोध कांग्रेसे करत बिया आ आर्कबिशप के कहना मानीं त कांग्रेस राष्ट्रवादी होइए ना सके.\nएगो अउरी बाति हमरा के जब तब परेशान करत रहेला कि भाजपा विरोधी सेकूलर लिबरल गिरोह के लोग मोदी समर्थकन के भक्त कहि के काहे बोलावेलें. जबकि भाजपा विरोधियन के लोग दलाल, चमचा आ ना जाने अउर का का कहेला. अउर त अउर अबहीं कुछ दिन पहिलहीं चुनावो आयोग हमहन के बबुआ के पप्पू मान लिहलसि. कोढ़ में खाज ई हो गइल कि अब आर्कबिशप भाजपा विरोधियन के एन्टी नेशनल मान लिहलन. अब देश के सबला बड़हन एन्टी नेशनल गिरोह के सरदारी बबुअवा के मिले जा रहल बा. कुछ लोग कहत बा कि गुजरात आ हिमाचल में जब हार तय बा त ओकर दोष बबुअवा के कपारे डाले के इन्तजाम काहें कइल जा रहल बा. ओह लोग के लोस देत हम अतने कहल चाहब कि नयका जनरल के हार मिलल दोसर बाति होखी. हारल आदमी के जनरल बनावल बहुते खराब लागी. एहसे नीमन बा कि बबुआ के ताजपोशी एह रिजल्ट का पहिलहीं हो जाव.\n(अतवार 26 नवम्बर 2017 का दिने कोलकाता से छपे वाला अखबार समाज्ञा में अँजोर भइल.)


एगो जाबांज सैनिक के कहानी बा फौजी में : दीपा नारायण – Anjoria\nदीपा नारायण भोजपुरी सिनेमा के महिला निर्माता हई आ अपना फिल्म “कब होई गवनवा हमार” खातिर राष्ट्रीय पुरस्कार जीत चुकल बाड़ी. दीपानाराण “कब कहब तू आई लव यू”, “ई रिश्ता अनमोल बा”, “कानून हमरा मुट्ठी में, आ “तू बबुआ हमार” जइसन सफल आ हिट फिल्म बना चुकल बाड़ी. अब उनुकर एगो नया फिल्म “फौजी” रिलीज होखे जा रहल बा जवना के नायक बाड़े भोजपुरी सिनेमा के “मर्द” अभिनेता शिवम तिवारी. कहली कि एह फिल्म में फौजी जीवन के बहुते अनछुवल पहलू देखावल गइल बा. कइसे एगो फौजी सरहद पर दुश्मन से लड़े का साथ साथ देश में खोखड़ हो चुकल व्यवस्थो से लड़े के पड़त बा ओकरा. फौजी के संगीत राज सेन आ आरपी ठाकुर के, नृत्य निर्देशन ओमी के आ कैमरा जगमिंदन हुन्डाल के बा. फिल्म् में शिवम तिवारी आ रानी चटर्जी का साथ विनय बिहारी, मनोज टाइगर, प्रिया शर्मा, सुधीर दलवी, दीपक भाटिया, समीर शेख आ संजय श्रीवास्तव बाड़े. सुदीप पाण्डे एगो मेहमान भूमिका में शामिल बाड़न. अपना बारे में बतावत दीपा नारायण कहली कि सिनेमा बनावल आ गीत गावल दीपा नारायण के पैशन ह आ अबले ऊ नाहियो त अठारह भाषा में गा चुकल बाड़ी. कहली कि अगर मौका मिलल त अतने भाषा में सिनेमो बनावे के कोशिश करीहें.


कटहल से कर लें दोस्ती ! Maurya News 18 | Maurya News18 कटहल से कर लें दोस्ती ! Maurya News 18 | Maurya News18\nहोमजीवन मंत्रकटहल से कर लें दोस्ती ! Maurya News...\nजानें 10 फायदे और सेवन के सही तरीके\nवेट लॉस और ग्लोइंग के लिए कटहल का करे सेवन ….\nपिछला लेखएक चुटकी हींग चटपटी डिश में करेंगे इसका इस्तेमाल ! Maurya News 18\nअगला लेखअभी-अभी ! पटना में मोहन भागवत, रात में पहुंचे कानून मंत्री के घर, क्या हुई बात ! Maurya News18


वकीलन के झटकारत जज लोया के मौत वाली याचिका खारिज क दिहलसि सुप्रीम कोर्ट – टटका खबर\nCategories Select Category TatkaKhabar (1,917) अपराध (578) उत्तर प्रदेश (1,689) खुला मंच (7) खेल (291) चुनाव (267) टटका खबर (162) देश-दुनिया (1,299) बिहार (1,587) भोजपुरी पट्टी (445) मनोरंजन (198) राजनीति (844) रोजी-रोजगार (102) विधानसभा (86) व्यापार (274) शिक्षा (210)\nनयी दिल्ली 19 अप्रैल. केंद्रीय जांच ब्यूरो (सीबीआई) के न्यायाधीश रहल बी एच लोया के मौत के स्वतंत्र जांच करावे ला दीहल गइल सगरी याचिका सुप्रीम कोर्ट आजु खारिज क दिहलसि. कहलसि कि जनहित याचिका लगावल एह घरी आपन व्यापारिक भा राजनीतिक बदला निकाले के धंधा बनि गइल बा. वकीलन के बाकायदा नाम लेत अदालत कहलसि कि एह लोग का खिलाफ त अदालत के अवमानना के मुकदमा चलावे के चाहीं काहें कि ई लोग जजन पर सवाल उठवले बा.\nमुख्य न्यायाधीश दीपक मिश्रा, न्यायमूर्ति ए एम खानविलकर अउर न्यायमूर्ति डी वाई चंद्रचूड़ के पीठ एह याचिन के ई कहत खारिज क दिहलसि कि लोया के मौत मामिला के स्वतंत्र जांच करावे के मांग करे वाली एह याचिकन में कवनो ‘मेरिट’ नइखे.\nन्यायमूर्ति चंद्रचूड़ फैसला सुनावत कहलन कि – बी एच लोया के मौत का मामिला में संदेह के कवनो बाति नइखे लउकत.\nजान जाईं कि कांग्रेस अध्यक्ष राहुल फरवरी में विरोधी सांसदन के एगो प्रतिनिधि मंडल ले के एही बाति ला राष्ट्रपति का लगे गइल रहलें. अब भाजपा कहत बिया कि राहुल आ विरोधी नेता देश से माफी मांगसु. यूपी के मुख्यमंत्री योगी आदित्यनाथ के कहना बा कि एह फैसला का बाद कांग्रेस के बदनीयती एक बेर फेरु उजागर भइल बा. कांग्रेस देश में अइसन माहौल बनावे के कोशिश करत बिया जेहसे लोग का मन में सरकार का खिलाफ नाराजगी पैदा होखे. अब अदातल के फैसला से कांग्रेस के एगो साजिश के खुलासा हो गइल बा.\nTags: कांग्रेस, जज लोया, सुप्रीम कोर्ट


नवरात में देखीं अंजन टीवी पर ‘नवरात्रि विशेष’ – Anjoria\nनवरात में देखीं अंजन टीवी पर ‘नवरात्रि विशेष’\nसितम्बर 25, 2014 अंजन टीवी, नवरात्रि, नवरात्रि विशेष\nनवरात्रि के शुभ अवसर पर अंजन टीवी अपना दर्शकन खातिर एगो विशेष कार्यक्रम लेके आ रहल बा जवना में धार्मिक तथ्यन के साथ माँ दुर्गा के9अवतार से दर्शकन के रुबरु करावल जाई.\nसाथही अलग-अलग अवतार खातिर आनंदमयी धार्मिक गीतो जानल-मानल गायकन द्वारा प्रस्तुत कइल जाई.\nत देखीं आ आनंद लीं नवरात्रि विशेष 25 सितम्बर से2अक्टूबर ले रोज सबेरे 6:15 बजे से.\nममता राउत के गोहार, अब रोकीं अत्याचार ए माई\nदेवी गाथा ‘कहनिया दुर्गा माई के’


‘दिल हो गईल कुर्बान’ में सीमा सिंह के डबल धमाका – Anjoria\n‘दिल हो गईल कुर्बान’ में सीमा सिंह के डबल धमाका\nभोजपुरिया आयटम क्वीन सीमा सिंह के डांस जलवा अब ‘दिल हो गईल कुर्बान’ में नजर आई. एह फिलिम में सीमा सिंह के दू गो आयटम नंबर बा. एह फिल्म के निर्माता आर.एस. त्रिपाठी आ निर्देशक बृज भूषण हउवें.\nएकरा अलावे सीमा सिंह पिछला दिने दू गो अउरी फिलिमन के, ‘नाच दुलारी नाच’ अउर ‘लाडली’ के शूटिंग कइली.\n‘नाच दुलारी नाच’ के निर्देशन श्रीधर शेट्टी, बैनर बालाजी फिल्म्स प्रा. लि. के, गीत राकेश निराला के लिखल, संगीत राकेश त्रिवेदी के दिहल, पटकथा केशव राठौड़ के आ संवाद मोहम्मद रफी खान के लिखल बा. मुख्य भूमिका श्री कनकनी, रीतू, उदय श्रीवास्तव, जफर अली अउर रोहित सिंह मटरू बाड़ें.\n‘लाडली’ के निर्माता नरेन्द्र बख़्त, कुमार प्रसाद आ संजीव सिंह कृष्णा, बैनर अविनाश मोशन पिक्चर्स के, निर्देशन संजीव सिंह कृष्णा के बा. मुख्य भूमिका में सुनील छैला बिहारी, मोनालिसा आ स्मृति सिंह के नाम बा.\nप्यार के रंग में नचीहें संजय पांडे\nअक्षरा सिंह साईन कइली तीन गो फिल्म


टटका खबर, 8 मार्च 2017, बुध – टटका खबर\nयूपी विधानसभा चुनाव के सतवां आ आखिरी दौर के चुनावो शान्ति का साथे पूरा हो गइल. पिछलका दौरन का मुकाबले एह दौर में सबले बेसी वोटिंग भइल. कुल्ह मिला के साठ फीसदी वोटर अपना वोटिंग अधिकार के इस्तेमाल कइले. पाँचो राज्यन के चुनाव पूरा होखे में यूपी के अलापुर आ उत्तराखंड के कर्णप्रयाग सीत प काल्हु बियफे का दिन वोट डालल जाई. अलापुर सीट प सपा उमीदवार आ कर्णप्रयाग सीट प बसपा उमीदवार के मौत हो गइला का चलते एह दूनू सीट प दुबारा परचा दाखिला करावल गइल रहे. अब एह जूनू सीटन प होखत वोटिंग का चलते आजु एक्जिट पोल देखावे सुनावे प चुनाव आयोग रोक लगा दिहले बावे. अब बियफे का साँझ साढ़े पाँच बजे का बाद एक्जित पोल के प्रसारण शुरु होखी.\nमतदान का दौरान जौनपुर में शाहगंज विधानसभा के पक्खनपुर में हार्ट अटैक पड़ला से एगो मतदानकर्मी के मौत हो गइल. मरे वाला मड़ियाहूं तहसील के भोड़ा गाँव के रहले आ श्री सहदेव इण्टर कालेज भोड़ा में चतुर्थ श्रेणी कर्मचारी रहलन.\nपश्चिम चंपारण जिला के गोपालपुर इलाका में जमीन ले के भइल झगड़ा में कदमवा गांव के एक आदमी के कदमवा घाट का नियरा गोली मार के जान ले लीहल गइल. ऊ ओह बेरा मझौलिया इलाका के सरिसवा बाजार से लवटत रहलन.\nसिद्धार्थनगर के बांसी क्षेत्र में एगो बस के चपेटा में आ के मोटरसाइकिल सवार दू गो नवहियन के मौत ठाँवे प हो गइल. दूनू जमुनी गांव के रहले आ बांसी का नियरा ई हादसा हो गइल.\nसारण जिला के बनियापुर इलाका के पुछरी बाजार के एगो गहना दुकान से असलहा देखा के दू लाख से बेसी के गहना लूट लीहले बदमाश. तीन गो मोटरसाइकिल से ई आठ गो बदमाश आइल रहले सँ.\nआजमगढ़-वाराणसी मेन रोड प मंगल देर राति रानी की सराय इलाका के बेलइसा मण्डी का नियरा एगो ट्रक मोटरसाइकिल के धक्का मार दिहलसि आ ओह प सवार जू गो नवहियन के ठाँवे प मौत हो गइल,\nTags: आजमगढ, एक्जिट पोल, चुनाव, जौनपुर, वाराणसी, सारण, सिद्धार्थनगर


सुंदरलाल बहुगुणा - विकिपीडिया\nनई टिहरी में सुंदरलाल बहुगुणा\n(1927-01-09)9 जनवरी 1927\nमारोदा, टिहरी गढ़वाल, ब्रिटिश भारत (अब उत्तराखंड)\n21 मई 2021(2021-05-21) (उमिर 94)\nराइट टू लाइवलिहुड अवार्ड\nसुंदरलाल बहुगुणा (9 जनवरी 1927 — 21 मई 2021) एगो एक्टिविस्ट, गाँधीवादी आ पर्यावरणवादी रहलें। गढ़वाल हिमालय के इलाका में 1970 के दशक में पर्यावरण बचावे आ पेड़ के कटाई रोके खातिर इनके आंदोलन चिपको आंदोलन के नाँव से परसिद्ध भइल।\nइनके पर्यावरण आंदोलन के खाली भारते ना बलुक पुरा बिस्व में पहिचान मिलल। भारत सरकार बाद में इनके पद्म विभूषण से सम्मानित कइलस जे भारत के दुसरा सभसे ऊँच नागरिक सम्मान हवे। एकरे अलावा इनके जमनालाल बजाज पुरस्कार आ परसिद्ध राइट लाइवलिहुड अवार्ड मिलल रहल।\n21 मई 2021 के ऋषिकेश के एम्स में इनके 94 बरिस के उमिर में निधन भ गइल। इनके एहिजे कोविड-19 के इलाज खातिर भर्ती करावल गइल रहल।\n1 सुरुआती जिनगी\n2 सुरुआती आंदोलन\n3 चिपको आंदोलन\n4 टिहरी बाँध के बिरोध\n6 पुरस्कार, अवार्ड आ सम्मान\n7.1 बहुगुणा के ऊपर लिखल किताब\nसुरुआती जिनगी[संपादन करीं]\nसुंदरलाल बहुगुणा के जनम9जनवरी 1927 के तत्कालीन ब्रिटिश भारत के टेहरी गढ़वाल जिला के मारोदा गाँव में भइल रहे।\nसुरुआती आंदोलन[संपादन करीं]\nबहुगुणा सामाजिक एक्टिविस्ट के रूप में अपना भूमिका के सुरुआत बस तेरह बरिस के उमिर में श्री देव सुमन के संरक्षण में शुरू कइले रहलें जे अहिंसा के सनेसा फइलावे के काम करें। सुरुआत में बहुगुणा अछूत परंपरा के खिलाफ लड़ाई शुरू कइलेन। बहुगुणा भारत के आज़ादी के आंदोलन में लोगन के अगुवाई कइलेन  भारत के आज़ादी के समय ई उत्तर प्रदेश के कांग्रेस से जुड़ल रहलें। ओकरे बाद पहाड़ी औरतन के एकट्ठा क के शराब के खिलाफ आंदोलन शुरू कइलेन, 1965 से 1970 के दौरान।\nबहुगुणा गाँधीवादी बिचारधारा अपना लिहले रहलें आ अपनी पत्नी विमला से एही शर्त पर बियाह कइले रहलें कि दुनों जन देहात के इलाका में रह के जिनगी बिताई आ गाँव में आश्रम के अस्थापना करी। गाँधी के बिचार से परभावित बहुगुणा उत्तराखंड में लगभग 4,700 किलोमीटर के जतरा पैदल कइलें जेह में उनके बड़-बड़ प्रोजेक्ट सभ से हिमालय के नाजुक इकोसिस्टम पर पड़े वाला परभाव देखलाई पड़ल आ एहिजे के गाँवन के सामाजिक-आर्थिक समस्या समुझे में मदद मिलल।\nचिपको आंदोलन[संपादन करीं]\nचिपको आंदोलन के एगो सीन। ई भारत में एगो प्रमुख पर्यावरणी आंदोलन रहल जेकर अगुआई सुंदरलाल बहुगुणा कइलें।\nमुख्य लेख: चिपको आंदोलन\nचिपको आंदोलन, 26 मार्च 1974 के शुरू भइल एगो जनआंदोलन रहे जे उत्तर प्रदेश के पहाड़ी इलाका सभ में (आज के उत्तराखंड) अपने-आप लोकल लोगन द्वारा शुरू भइल। ई आंदोलन लकड़ी के ठीकेदार लोगन के जंगल आ पेड़ के कटाई के खिलाफ रहे। आंदोलन में हिस्सा लेवे वाला लोग पेड़ सभ के काटे से बचावे खातिर पेड़ से जा के सपट जाय आ आपन बिरोध दर्ज करावे। बहुगुणा एह आंदोलन से जुड़ गइलें आ नारा दिहलें "Ecology is permanent economy" (अरथ: पारितंत्र परमानेंट अर्थबेवस्था हवे)। बहुगुणा एह आंदोलन खाती समर्थन जुटावे निकल पड़लें आ 5,000-किलोमीटर के हिमालय जतरा शुरू कइलेन जे 1981 से 1983 ले चलल जेह में गाँव-गाँव जा के लोगन से भेंट-मुलाकात क के एह आंदोलन खाती समर्थन माँगल गइल। एही के बाद बहुगुणा तत्कालीन परधानमंत्री इंदिरा गांधी से मिललें आ एह मीटिंग के परिणाम रहल कि हरियर पेड़ काटे पर 15-बरिस के प्रतिबंध 1980 में लगावल गइल। बहुगुणा चिपको आंदोलन के प्रमुख नेता गौरा देवी के संपर्क में नजदीकी से रहलें। एही आंदोलन के समय एगो अउरी पर्यावरणी नेता चंडीप्रसाद भट्ट से इनके जुड़ाव आ सहजोग भइल।\nटिहरी बाँध के बिरोध[संपादन करीं]\nटिहरी बाँध के खिलाफ घर के देवाल पर लिखल एगो नारा।\nनई टिहरी में जुवा लोगन से चर्चा-परिचर्चा करत बहुगुणा। फोटो 2008 के हवे जब अंततः बान्ह बन गइल रहे।\nबहुगुणा टिहरी में शुरू भइल बाँध प्रोजेक्ट के शुरू से खिलाफ रहलें आ एकरा बिरोध में अहिंसक सत्याग्रह आ अनशन कइलें। 1995 में बहुगुणा 45-दिन ले अनशन पर रहलें जेकरे बाद तत्कालीन परधानमंत्री पी. वी. नरसिम्हाराव वादा कइलें कि बान्ह के इकोलोजिकल परभाव के आकलन करे खाती समीक्षा समीति बनावल जाई। एकरे बादो बहुगुणा दुसरा अनशन दिल्ली में राजघाट पर 74-दिन के कइलेन, जब एच. डी. देवेगौड़ा के सरकार रहल आ देवेगौड़ो पर्सनल आश्वासन दिहलें कि समीक्षा कइल जाई। हालाँकि, सुप्रीम कोर्ट में एक दशक से बेसी ले चलल केस में 2001 में फैसला आइल आ काम शुरू हो गइल।\nअंत में, 2004 में बान्ह में पानी भरा गइल आ 31 जुलाई 2004 के बहुगुणा के टिहरी के ई इलाका छोड़ देवे के परल। टिहरी बाँध के भीतर बूड़े वाला गाँव सभ में इनहूँ के गाँव रहल। बाद में ई उत्तराखंड के राजधानी देहरादून आ गइलें आ अपनी पत्नी के साथे इहँवे रहत रहलें।\nसुंदरलाल बहुगुणा हिमालय आ हिमालय पर बसे वाला पहाड़ी लोगन के सबल रक्षक रहलें। ई भारतीय नदी सभ के बचावे खाती भी सक्रिय रहलें।\nबहुगुणा के 8 मई 2021 के ऋषिकेश के एम्स में दाखिल करावल गइल, जब ऊ कोविड-19 महामारी के चलते कोरोना पाजिटिव पावल गइल रहलें। एहिजे इलाज के दौरान 21 मई 2021 के 94 बरिस के उमिर में इनके निधन भ गइल।\nपुरस्कार, अवार्ड आ सम्मान[संपादन करीं]\n1981: पद्म श्री, भारत सरकार द्वारा दिहल गइल जेकरा लेवे से इनकार क दिहलें।\n1987: राइट लाइवलिहुड अवार्ड (चिपको आंदोलन खातिर)\n1986: जमनालाल बजाज अवार्ड, रचनात्मक काम खातिर\n2009: पद्म विभूषण, भारत सरकार द्वारा, पर्यावरण संरक्षण खातिर\nइंडियाज एनवायरनमेंट: मिथ & रियलिटी — वंदना शिवा आ मेधा पाटेकर के साथे\nएनवायरनमेंटल क्राइसिस एंड ह्यूमंस एट रिस्क — राजीव सिन्हा के साथे\nदि रोड टू सर्वाइवल (2009)\nबहुगुणा के ऊपर लिखल किताब[संपादन करीं]\nइकोलॉजी इस़ परमानेंट इकोनॉमी: दि एक्टिविज्म एंड एनवायरनमेंटल फिलोसफी ऑफ़ सुंदरलाल बहुगुणा - जॉर्ज अल्फ्रेड जेम्स \n↑ 1.0 1.1 1.2 1.3 "Environmentalist Sundarlal Bahuguna dies of Covid at AIIMS-Rishikesh". दि टाइम्स ऑफ इंडिया. 21 मई 2021. Retrieved 21 मई 2021.\n↑ शर्मा, सीमा (10 जनवरी 2018). "Dams paving way for more calamities: Sunderlal Bahuguna". दि टाइम्स ऑफ इंडिया. Retrieved 17 अक्टूबर 2018.\n↑ Pallavi Takur, Vikas Arora, Sheetal Khanka (2010). Chipko Movement (1st ed.). New Delhi: Global Vision Pub. House. p. 131. ISBN 9788182202887.\n↑ 4.0 4.1 4.2 4.3 Goldsmith, Katherine. "A Gentle Warrior". Resurgence & Ecologist. Retrieved 8 October 2012.\n↑ Shiva, Vandana (1990). Staying alive: women, ecology, and development. London: Zed Books. p. 70. ISBN 9780862328238.\n↑ Sunderlal Bahuguna Archived 27 December 2008[Date mismatch]वेबैक मशीन पर . culturopedia.com.\n↑ 7.0 7.1 Chipko Archived3March 2016वेबैक मशीन पर . Right Livelihood Award Official website.\n↑ 8.0 8.1 Bahuguna, the sentinel of Himalayas by Harihar Swarup, दि ट्रिब्यून, 8 जुलाई 2007.\n↑ "Chipko movement leader Sunderlal Bahuguna succumbs to COVID". The Federal. 21 मई 2021. Retrieved 21 मई 2021.\n↑ "If the Himalayas die, this country is nowhere" Archived9December 2006वेबैक मशीन पर .. An Interview with Sunderlal Bahuguna with Anuradha Dutt (1996 Rediff Article). Uttarakhand.prayaga.org. Retrieved on 1 May 2012.\n↑ 'My fight is to save the Himalayas' Archived 26 September 2007[Date mismatch]वेबैक मशीन पर . Frontline, Volume 21 – Issue 17, 14– 27Aug 2004.\n↑ Bahuguna Archived9December 2006वेबैक मशीन पर . uttarakhand.prayaga.org\n↑ "Noted environmentalist Sunderlal Bahuguna passes away". दि इकोनॉमिक टाइम्स. 21 मई 2021. Retrieved 21 मई 2021.\n↑ "LIVE: Leader of Chipko Movement, Sunderlal Bahuguna, succumbs to Covid-19". हिंदुस्तान टाइम्स (in English). 21 मई 2021. Retrieved 21 मई 2021.\n↑ "Noted activist Sunderlal Bahuguna turns 90". पायोनियर (in English). 10 जनवरी 2017. Retrieved 21 अक्टूबर 2018.\n↑ "Jamnalal Bajaj Awards Archive". जमनालाल बजाज फाउंडेशन.\n↑ "List of Padma awardees 2009". दि हिंदू (in English). 2009. ISSN 0971-751X. Retrieved 12 फरवरी 2018.\n↑ "Padma Vishushan awardees". भारत सरकार के पोर्टल. Archived from the original on 27 अप्रैल 2009. Retrieved 17 अक्टूबर 2018.\n↑ 20.0 20.1 20.2 20.3 "Sunderlal Bahuguna". flipkart. Retrieved 8 अक्टूबर 2012.\n↑ Sunderlal Bahuguna (2009). The Road to Survival. Mathrubhumi Books. ISBN 978-81-8264-790-9.\n↑ George Alfred James (1 January 2013). Ecology Is Permanent Economy: The Activism and Environmental Philosophy of Sunderlal Bahuguna. SUNY Press. pp. 1–. ISBN 978-1-4384-4673-8.\nविकिमीडिया कॉमंस पर संबंधित मीडिया Sunderlal Bahuguna पर मौजूद बा।\nआइ॰एस॰एन॰टी॰: 0000 0000 8385 6912\nसाइनी (CiNii): DA08260071\n"https://bh.wikipedia.org/w/index.php?title=सुंदरलाल_बहुगुणा&oldid=696259" से लिहल गइल\n1927 में जनम\nविकिडेटा पर नामौजूद कड़ी वाली कॉमंस श्रेणी\nएह पन्ना पर आखिरी बेर संपादन 25 मई 2021 के 16:01 बजे भइल रहल।


तीसरी कसम किरिया खिया दी नीतीश सरकार के – टटका खबर\nतीसरी कसम किरिया खिया दी नीतीश सरकार के\nग्रामीण योजना के प्रचार करे खातिर बिहार सरकार राज कपूर आ शैलेंद्र के मशहूर फिलिम “तीसरी कसम” देखावत चलत बिया. एह फिलिम का बीच बीच में सरकारी अधिकारी ग्रामीण विकास के योजना का बारे में बतावेलें. बाकिर एह फिलिम के बनावे वाला मशहूर संगीतकार शैलेंद्र के परिवार के लोग नाराज बा कि फिलिम देखावे से पहिले ओह लोग से इजाजत ना लिहल गइल. अब ऊ लोग सरकार से पन्द्रह करोड़ रुपिया हरजाना माँगत बा.\nजान जाईं कि साल 1967 में शैलेन्द्र के परिवार के लोग कोर्ट से आदेश ले लिहल कि एह फिलिम के पूरा कॉपीराइट ओह लोग का लगे बा. एह फिलिम के शूटिंग के बड़हन हिस्सा आरा जिला में भइल रहुवे जहवाँ के शैलेन्द्र रहलें.\nTags: तीसरी कसम


राजीव दिनकर के चाहीं पाकिस्तानी दुल्हन – Anjoria\nराजीव दिनकर के चाहीं पाकिस्तानी दुल्हन\nभोजपुरी सिनेमा के चार्मिंग स्टार राजीव दिनकरो के जबाब नइखे. भारत से सानिया मिर्जा पाकिस्तान का गइली कि अब राजीव दिनकर के हिन्दुस्तान के पाकिस्तान के दुल्हनिया चाही. राजीव दिनकर अभिनीत एह फिल्म के नाम हवे ‘दुल्हनिया चाही पाकिस्तान से’ जवना में राजीव दिनकर, रवि किशन आ सुशील सिंह के तिकड़ी एक साथ आपन जलाव देखाई.\nफिल्म के निर्माता एह फिल्म खातिर पाकिस्तान से दुल्हन ले आवे का फिराक में बाड़े. ई जाने लायक बा कि राजीव दिनकर पहिला अइसन अभिनेता बाड़े जे रवि किशन का साथ चार गो फिलिमन में काम कइले बाड़न. एकनी के नाम ह ‘बलिदान’, ‘प्राण जाए पर वचन ना जाये’, ‘केहू हमसे जीत ना पाई’ आ ‘दुल्हनिया चाही पाकिस्तान से’.\nरवि किशन के ‘मल्ल युद्ध’\nमहुआ टीवी पर बालाजी टेलीफिल्मस के ‘‘सेनूर माँग टिकुली’’


Lalu prasad yadav tweets in bhojpuri and funny comments on Bihar CM nitish kumar, JDU replied same\nलालू का मजेदार ट्वीट-ए नीतीश,4 महीना मे आपन बँगला से4बार भी बाहर ना निकलऽअ, JDU ने दिया तीखा जवाब\nPublish Date:Fri, 17 Jul 2020 11:31 PM (IST)Author: KAJAL KUMARI\nपटना, जेएनएन। राजद सुप्रीमो लालू प्रसाद यादव ने भोजपुरी में ट्वीट कर बिहार के सीएम नीतीश कुमार पर हमला बोला है और कह हा कि ए नीतीश! लगभग4महीना हो गऽइल बंदी के, जनता मे त्राहीमाम बा, रोजी-रोटी,जान-माल पर आफ़त बा। तऽहार राज में बेरोज़गारी, भ्रष्टाचार, अत्याचार चरम पर बा।4महीना मे आपन बँगला से4बार भी बाहर ना निकलऽअ। ई लुकाछिप्पी से कोरोना ना भागऽइ। जब सेनापति मैदान छोड़ के भागऽल रही त लड़ाई के लड़ऽइ।\nलालू ने आगे लिखा कि मुख्यमंत्री सामने से लीड करेऽला की चादर ताऽन के घर में सुतेऽला?4महीना में4बार भी नीतीश लोग के बीच में ना गईलऽन। बेरोज़गारी,भुखमरी,घुसखोरी,अपराध से जनता रोऽअऽता आ नीतीश आपऽन सुशासनी मुखौटा” के रंगाई-पोताई में लागल बाऽडऽन। बिहार के हाल देखऽके हमार दिल रोऽअऽता।\nमुख्यमंत्री सामने से लीड करेऽला की चादर ताऽन के घर में सुतेऽला?\n4 महीना में4बार भी नीतीश लोग के बीच में ना गईलऽन। बेरोज़गारी,भुखमरी,घुसखोरी,अपराध से जनता रोऽअऽता आ नीतीश आपऽन सुशासनी मुखौटा” के रंगाई-पोताई में लागल बाऽडऽन।\nबिहार के हाल देखऽके हमार दिल रोऽअऽता।\n— Lalu Prasad Yadav (@laluprasadrjd) July 17, 2020\nइससे पहले भी लालू ने सुपौल का एक वीडियो ट्वीट कर नीतीश सरकार पर हमला बोला था। वीडियो में अस्पताल में जलजमाव की वजह से कोरोना मरीज का इलाज करने डॉक्टर ठेला पर जाते दिख रहे थे। लालू ने वीडियो ट्वीट करते हुए लिखा था कि 15 वर्षों का सुशासन कथित विकास के प्रचार के बोझ तले इतना दब गया है कि कर्तव्यपरायण डॉक्टर साहब को ठेले में लद कर कोविड केयर सेंटर जाना पड़ता है। सुशासनी कोविड केयर को खुद केयर की सख़्त ज़रूरत है। विज्ञापन का हज़ारों करोड़ मूलभूत सुविधाओं में लगाते तो यह नहीं देखना पड़ता ना??\nलालू के हमले का जवाब जदयू नेता नीरज कुमार ने दिया है और ट्वीट कर लिखा है कि याद बा न @laluprasadrjd जी, CAG के रिपोर्ट\n1996-97, 1997-98 और 1998-99 में राज्य के 11 जिला में बाढ़ आईल रहे. 90 करोड़ रूपेया बाढ़ पीड़ित के मदद ला आईल रहे लेकिन होईल रहे फर्जीवाड़ा. बिहार के 15 अइसन जिला रहे जहवां बाढ़ ना आईल रहे. ओहिजे पईसा के बंदरबांट भईल बा.


समाज के दुगोला करे में लागल बिया भाजपा : कहलन राहुल – टटका खबर\nनयी दिल्ली,08 मार्च (वार्ता). कांग्रेस अध्यक्ष राहुल गांधी आजु आरोप लगवलन कि भारतीय जनता पार्टी समाज के बांटिके देश में दुगोला माहौल बनावे में लागल बिया.\nकांग्रेस संचार विभाग एहिजा जारी एगो बयान में कहलसि कि राहुल गांधी सिंगापुर आ मलेशिया के तीन दिन के यात्रा के पहिलका दिने आजु सिंगापुर के कंपनियन में काम करत भारतीय मूल के माथ अधिकारियन के संबोधित करत भाजपा पर तीताह हमला कइलें आ कहलन कि ऊ समाज के दुगोला बनावे के राजनीति करत बिया. भाजपा के ई कोशिश खतरनाक बाति बा आ एहसे देश का सोझा गंभीराह चुनौती पैदा होखी.\nऊ कहलन कि कांग्रेस हमेशा समाज में संतुलन बनावे ला काम करत आइल बिया बाकिर भाजपा एकरा ठीक उल्टा काम करत बिया. ओकरा समाज में शांति आ भाईचारा बनवले राखे के कवनो फिकिर नइखे. कांग्रेस मानत बाया कि समाज के बांटे ला दुगोला करे के राजनीति खतरनाक बा. ऊ देश के गँवई इलाकन से होखत बड़हन पलायनो पर आपन चिंता जतावत कहलें कि ई देश का सोझा बड़हन चुनौती बा.\nराहुल गांधी अपना एह यात्रा के कार्यक्रमन के जानकारी ट्वीटत कहलन कि अगिला तीन दिन में ऊ सिंगापुर आ मलेशिया में भारतीय समुदाय के लोगन, उद्योगपतियन आ इंडियन ओवरसीज कांग्रेस के प्रतिनिधियन से मिलिहें. सिंगापुर के प्रधानमंत्री पी सेन लुंग आ मलेशिया के प्रधानमंत्री नजीब रजाक से मिलहु के उनुकर प्लान बा.\nTags: मलेशिया, राहुल गाँधी, सिंगापुर


स्टार ना, सभ्यता-संस्कृति आ परम्परा चलेले – डॉक्टर सुनील – Anjoria\nJun 15, 2010 डाक्टर सुनील कुमार, दामिनी\nबिहार झारखंड मोशन पिक्चर्स एशोसिएशन के अध्यक्ष डाक्टर सुनील कुमार के फिल्म उद्योग में हरफनमौला का रूप में जानल जाला. ऊ सफल एमबीबीएस डाक्टर हउवें, सफल वितरक हउवें, सफल प्रशासक हउवें, आ एगो सफल राजनीतिज्ञ का साथ-साथ एगो सफल निर्मातो हउवन. डा॰ सुनील अबले तीन गो फिल्में बनवले बाड़न. बंगला में कुली, आ भोजपुरी में चाचा भतीजा आ दामिनी. तीनो फिल्म बाक्सआफिस पर जर्बदस्त हिट भइली सँ. पेश बा डाक्टर सुनील से भइल बातचीत के कुछ अंश:-\nसुनील जी रउरा बिजेम्पा के अध्यक्ष, बिहार शरीफ से विधायक, एगो डाक्टर, फिल्म वितरक, आ निर्मातो हईं. अतना सारा काम आ व्यस्तता का बावजूद रउरा फिल्म निर्माण खातिर समय कइसे निकाल लेनी? का फिल्म निर्माण राउर पेशा बन गइल बा?\nदेखीं. जवन करीले मन लगा के करीले. आ कवनो काम अगर रउरा दिल से करब त सगरी शक्तिय रउरा के ओहमें सफलता दिआवे में लागिये जाले. एहीसे लोग हमरा के हर क्षेत्र में सफल मानेला. रहल बात फिल्म निर्माण के, त ई हमार पेशा ना ह. फिल्म बनाइले लोग के राह दिखावे खातिर. जब बंगला में कुली बनवले रहीं तवना घरी लोग मिथुन चक्रवती के लोग भूला गइल रहे. बाकिर जब फिल्म बनल आ रिलीज बइल त बंगला फिल्मन के सगरी रिकार्ड टूट गइल. ओकरा बाद मिथुन चक्रवर्ती के बंगला फिल्मों में रिइण्ट्री भइल. ओह फिल्म के पूरा शूटिंग हम मैसूर आ हैदराबाद में कइले रही.\nभोजपुरी फिल्मन के निर्माण में कइसे अइनी?\nजब भोजपुरी फिल्म पुनर्जीवित भइल त लोग बोले लागल कि एहिजा सिर्फ स्टार कास्ट वाला फिल्मे चलेला. बाकिर हमार मानल ह कि क्षेत्रीय भाषा का फिल्मन में स्टारडम ना चले. अगर भाषा के आत्मा में समेट के निकहा कहानी पर फिल्म बनावल जाव त जरुरे चली. इहे सोच के भोजपुरी फिल्म निर्माण में उतरनी.\nचाचा भतीजा के योजना कइसे बनल?\nसाल 2005 में जब राज्य में सरकार बदलल आ बदलाव आइल त हम बिहार के बदलत परिवेश देखत नौजवानन पर ध्यान केन्द्रित करत एगो कहानी तइयार कइनी, ओह पर काम कइनी आ एह बात के पूरा ध्यान रखनी कि फिल्म स्वस्थ मनोरंजन का साथे मार्गदर्शको साबित होखे. अइसनके भइबो कइल. फिल्म पूरा हिन्दुस्तान में धूम मचवलसि. ओकर पूरा शूटिंग हम बिहारे में कइनी आ उहो नया कलाकारन का साथ.\nचार साल बाद फेर दामिनी के नींव कइसे पड़ल?\nहमरा जिम्मेदारी सकारे में बड़ा मजा आवेला. दामिनी का निर्माण के पीछे कई गो कारण रहे. एक त एन कुछ दिन से भोजपुरी सिनेमा के निर्माण से अनसा गइल रहीं. लोग भोजपुरी सिनेमा के बदनाम करत रहे. बोलत रहे कि बिना अश्लीलता के भोजपुरी फिल्म बनिये ना सके. दोसरे ई कि निर्माता के सगरी पइसा स्टार कलाकारन के देबही में खतम हो जाला आ ऊ लोग बढ़िया फिल्म ना बना पावे आ तब फिल्म असफल हो जाले. दामिनी बना के हम सभके देखावल चाहत रहीं कि अगर मजगर कहानी होखे आ ओकरा के नया तरीका से परोसल जाव त निश्चित तौर पर दर्शक ओकरा के पसंद करीहें. चाहे ओह फिल्म में स्टार होखस भा ना. काहेकि दर्शको बढ़िया फिल्म देखे खातिर खोजत रहेले.\nदामिनी जइसन फिल्म के विषय रउरा दिमाग में कइसे आइल?\nदेखीं, क्षेत्रीय भाषाई फिल्मन में अगर रउरा ओहिजा के सभ्यता-संस्कृति परम्परा से हटके फिल्म बनाएब त निश्चित तौर पर असफल साबित होखब. एहीसे हम एहिजा के सभ्यता-संस्कृति अउर परंपरा के अनुरूप दामिनी बनवनी आ दामिनी का मुख्य भूमिका में रानी चटर्जी के लिहनी. काहे कि उनके में ऊ दम रहे जवन हमरा विषय के अनुकूल पर्दा पर काम कर सके.\nदामिनी के कइसन रिस्पांस मिलल बा?\nभोजपुरी सिनेमा का इतिहास में पहिला बेर अतना बड़ शुरूआत कवनो फिल्म के मिलल. उहो एगो नन स्टार कास्ट फिल्म के. भोजपुरी सिनेमा के तथाकथित सुपरस्टारनो के फिल्मन के अइसन ओपनिंग कबो ना लागल रहे, ना सराहल गइल रहे. अगर कवनो स्टार कास्ट वाली फिल्म बाक्स आफिस पर थोड़ बहुत चललो बा त ओहसे निर्माता के कवनो खास फायदा नइखे भइल. हँ स्टारन के जेब जरूर भर गइल.\nअब आगा के योजना का बा?\nहम चाहत बानी कि हमनी के निर्माता बंधु एह सगरी पहलुअन के ध्यान में राख के फिल्म बनावस जवना से भोजपुरी सिनेमा के मान-सम्मान बढ़े. हम फैसला लिहले बानी कि अब हर साल एगो फिल्म जरूर बनाएब. अगिला फिल्म सेट पर कब जाई ई अबही तय नइखी कइले बाकिर कहानी पर काम चल रहल बा. कलाकारन में विराज भट्ट आ रानी चटर्जी जरूर रहीहें. एगो नया हिरोईन से भोजपुरी इण्डस्ट्री को परिचय कराएब.\n(स्रोत : उदय भगत, आ रंजन सिन्हा से अलग अलग)


अंधेर नगरी, चौपट राजा – Anjoria\nजुलाई 2, 2010 कविता, फिल्म\n3 thoughts on “अंधेर नगरी, चौपट राजा”\nजुलाई 4, 2010 को 2:00 पूर्वाह्न पर\nआशुतोश हमार छोट भाई नइखन बान. उनके हमार दुलार. प्रभाकर जी के बहुते आशीष. भैया, तू त एगो सुघर कविता लिख देहल. बहुत आभार. कबो फोन करिहा बबुआ.\nजुलाई 3, 2010 को 4:09 अपराह्न पर\nसादर नमस्कार….एकदम सामयिक अउर यथार्थ। सादर।।\nहम बस दु पंक्ति कहबि अपनी ओर से….\nदूसरे की रोटी,\nछिनकर खा रहे हैं,\nछिन लो,दूसरों की रोटी,\nपिल्ले हो गए हैं.\nभरपेत ठंडा पानी पीता,\nक्योंकि हम सभ्य हो गए हैं.\nजुलाई 3, 2010 को 10:35 पूर्वाह्न पर\nव्यवस्था में व्याप्त कुव्यवस्था प रउआ जबरदस्त प्रहार कइले बानी. अब ई देश खून खोज रहल बा. एगो अउर क्रांति…